title: Chapters from a Vale Forlorn

text: Chapters from a Vale Forlorn on Falconerin toinen studioalbumi, joka julkaistiin 12. maaliskuuta 2002. Albumilla käytettiin ensi kertaa yhtyeen ulkopuolisia vierailevia sessiomuusikoita, jotka laajensivat yhtyeen musiikillista ilmettä. Albumi oli viimeinen Mathias Bladin kanssa tehty Falconer-albumi, ennen vuoden 2006 albumia "Northwind", jolloin hän palasi yhtyeeseen. Se oli myös 40 minuutin kestollaan Falconerin tähänastisista albumeista lyhin.


title: Chapters from a Vale Forlorn

text: Kaikki kappaleet säveltänyt ja sanoittanut Weinerhall, ellei toisin mainita.


title: Clavia

text: Clavia DMI on vuonna 1983 perustettu ruotsalainen virtuaalianalogisia syntetisaattoreita, digitaalipianoja sekä digitaalisesti mallinnettuja sähköurkuja ja sähköpianoja valmistava yritys. Lisäksi se on valmistanut digitaalisia lyömäsoittimia ddrum-nimellä. Clavian soittimet ovat tulleet tunnetuksi niiden punaisesta väristä.


title: Clavia

text: Clavian teki tunnetuksi sen vuonna 1995 julkaisema virtuaalianaloginen Nord Lead -syntetisaattori. Myöhemmin siitä julkaistiin päivitetyt versiot Nord Lead 2, Nord Lead 2X ja Nord Lead 3, Nord Wave, Nord Lead 4 sekä uusimpana vuonna 2014 Nord Lead A1. Vuonna 2001 Clavia julkaisi Nord Electron, joka pyrki mallintamaan digitaalisesti Hammond-urkuja sekä klavinettia ja Rhodes-sähköpianoa. Electrosta julkaistiin päivitetyt versiot Nord Electro 2, 3 ja 4. Nord C1- ja C2-uruissa on mallinnettuna Hammondin lisäksi myös Farfisa- ja VOX-urut. Nordin lippulaivasarja on nimeltään Nord Stage.


title: Lappeenrannan kaupunginteatteri

text: Lappeenrannan kaupunginteatteri on suomalainen ammattiteatteri, joka tuottaa vuosittain 5–7 ensi-iltaa. Teatterin käytössä on kaksi näyttämöä. Nykyinen teatteri sijaitsee Lappeenrannassa kauppakeskus IsoKristiinan yhteydessä.


title: Lappeenrannan kaupunginteatteri

text: Teatteria on johtanut Timo Sokura elokuusta 2015 alkaen. Hänen jälkeensä johtajana aloittaa 1. elokuuta 2018 Iiris Rannio. Sopimus on kolmivuotinen.


title: Lappeenrannan kaupunginteatteri

text: Lappeenrannassa oli teatteritoimintaa jo 1800-luvun alkupuoliskolla, ja teatterihuone valmistui 1849. Sen saamisessa oli aloitteellinen piirilääkäri A. W. Dammer, joka muodosti osakeyhtiön.


title: Lappeenrannan kaupunginteatteri

text: Lappeenrannan teatterielämä jatkui Lappeenrannan vapaaehtoisessa palokunnassa (perustettu 1879), jonka tehtäviin kuului myös iltamien ja näytelmäiltojen järjestäminen. Palokunnalle valmistui vuonna 1905 oma talo, jossa oli myös teatterille soveltuva suuri sali. Vuonna 1907 perustettiin VPK:n näyttämöseura, joka sen muotoisena jatkoi aina vuoteen 1913. Tälle pohjalle perustettiin vuonna 1913 Työväen Näyttämö, jonka toiminta päättyi kuitenkin sisällissotaan ja esitystilana toimineen työväentalon tuhoutumiseen tulipalossa.


title: Lappeenrannan kaupunginteatteri

text: Vuonna 1918 syntyi Lappeenrannan Näyttämöyhdistys ylläpitämään Lappeenrannan Näyttämöä, jonka tehtävänä oli perustaa uusi teatteri kilpailemaan Työväen Näyttämön kanssa. Vuonna 1923 syntyi puolestaan Lappeenrannan Teatteriyhdistys ylläpitämään perustetun Lappeenrannan Teatterin toimintaa.


title: Lappeenrannan kaupunginteatteri

text: Kahden rinnakkaisen teatterin toiminta päättyi vuonna 1935, kun Lappeenrannan Teatterin toiminta päättyi harjoitus- ja esiintymistilojen puutteeseen. Tällöin useat Lappeenrannan Teatterin näyttelijät siirtyivät Työväen Näyttämön näyttelijöiksi. Työväen Näyttämö toimi vuonna 1924 valmistuneessa uudessa työväentalossa. Työväen Näyttämö vaihtoi nimensä Työväen Teatteriksi vuonna 1947.


title: Lappeenrannan kaupunginteatteri

text: Lappeenrantalaisesta ammattiteatterista 1940-luvulla syntynyt suunnitelma toteutui lopulta vuonna 1948, kun Lappeenrannan Teatterin suunnittelu aloitettiin. Vuonna 1949 päätettiin virallisesti Lappeenrannan kaupunginteatterin perustamisesta. Tarpeisto hankittiin Työväen Teatterin jäämistöstä, ja kaupunginteatteri asettui työväentaloon, jossa se toimi aina 1980-luvulle saakka.


title: Lappeenrannan kaupunginteatteri

text: Lappeenrannan kaupunginteatterin uudet tilat entisessä elokuvateatteri Jukolassa otettiin käyttöön lopulta vuonna 1982. Elokuvateatterin nimi näkyi teatterin suuren näyttämön nimessä, joka oli "Jukola-sali". Myöhemmin toiseksi näyttämöksi muutettiin ravintola Kaksi Rakuunaa, jossa toimi myöhemmin pieni näyttämö "Veeran kammari".


title: Lappeenrannan kaupunginteatteri

text: Teatterirakennus kärsi pahoista sisäilmaongelmista ja lopulta päädyttiin sen purkamiseen. Uusi kaupunginteatteri päätettiin rakentaa kauppakeskus IsoKristiinan yhteyteen, kun kauppakeskusta samalla laajennettiin. Marraskuussa 2015 avattiin uuden teatterin pieni näyttämö, ja teatterin avajaisia vietettiin 15. tammikuuta 2016.


title: Disyaani

text: Disyaani eli syaani eli syanogeeni (CN) on yksi syaaniyhdisteistä, joka voidaan luokitella myos yhdeksi nitriileistä.


title: Disyaani

text: Disyaani on erittäin myrkyllinen kaasu, joka muistuttaa kemiallisesti alkuaineiden jaksollisen järjestelmän 17. ryhmän halogeeneja ja sitä voidaankin pitää yhtenä niin kutsutuista pseudohalogeeneista. Disyaanikaasua muodostuu, kun jalojen metallien syanidit hajaantuvat niitä kuumennettaessa, esimerkiksi:


title: Disyaani

text: 2 AgCN (s) → 2 Ag (s) + (CN) (g)


title: Disyaani

text: Tai:


title: Disyaani

text: Hg(CN) (s) → Hg (s) + (CN) (g)


title: Disyaani

text: Hydroksidien ja disyaanin välisessä reaktiossa muodostuu syanideja ja syanaatteja.


title: Disyaani

text: (CN) + 2 NaOH → NaCN + NaCNO + HO


title: Disyaani

text: "Epäorgaanisen kemian perusteet. Harjoitustyöt." Helsingin yliopisto, Kemian laitos, Epäorgaanisen kemian laboratorio, 2008.


title: Prem Tinsulanonda

text: Prem Tinsulanonda (, s. 26. elokuuta 1920) on thaimaalainen kenraali evp., joka toimi maan pääministerinä 1980–1988.


title: Prem Tinsulanonda

text: Syrjäytetty pääministeri Thaksin Shinawatra ja hänen tukijansa syyttävät häntä vuoden 2006 sotilasvallankaappauksen suunnittelusta ja sen jälkeisen Surayud Chulanontin hallituksen valtaannostosta.


title: Prem Tinsulanonda

text: Prem oli kuningas Bhumibol Adulyadejin valtaneuvoston puheenjohtaja ja kuninkaan kuoltua 13. lokakuuta 2016 hän toimi maan valtionhoitajana 1. joulukuuta asti, jolloin parlamentti nimitti prinssi Maha Vajiralongkornin virallisesti uudeksi kuninkaaksi.


title: Prem Tinsulanonda

text: Premin edeltäjä pääministerinä oli kenraali Kriangsak Chomanan, joka johti sotilasvallankaappausta 1977. Kriangsak luopui vallasta vapaaehtoisesti helmikuussa 1980, jolloin armeijan komentaja Premista tuli pääministeri.


title: Prem Tinsulanonda

text: Huhtikuussa 1981 "Nuorten upseerien klubi" -niminen ryhmittymä, lempinimeltään "nuorturkkilaiset" (the Young Turks) kapinoi ja hallitsi kaksi päivää pääkaupunkia, muttei saanut kuninkaan hyväksyntää vallankaappaukselleen. Toinen vallankaappausyritys vuonna 1985 kesti vain kymmenisen tuntia.


title: Aiguille d’Argentière

text: Aiguille d'Argentière on 3 902 metriä korkea Grajisilla Alpeilla Ranskan ja Sveitsin rajalla sijaitseva vuori.


title: Aiguille d’Argentière

text: Sen huipulle kiipesivät ensimmäisinä Edward Whymper ja A. Reilly oppaiden Michel Croz, M. Payot ja H. Charlet kanssa 15. heinäkuuta 1864.


title: Mont Collon

text: Mont Collon on 3 637 metriä korkea vuori Sveitsin Valais'n Alpeilla.


title: Bietschhorn

text: Bietschhorn on 3 934 metriä korkea vuori Sveitsissä, Bernin Alpeilla. Vuori kuuluu Jungfrau-Aletsch-maailmanperintökohteeseen.


title: Disney’s PK: Out of the Shadows

text: Disney’s PK: Out of the Shadows on videopeli, jonka päähenkilönä on Aku Ankka -sarjakuvista tuttu Taikaviitta. Peli on julkaistu myös nimillä Disney's Donald Duck PK, Disney's PK, Platyrhynchos Kineticus, ja Who is PK? Kirjainyhdistelmä PK on alun perin lyhenne Taikaviitan italiankielisestä nimestä Paperinik. Pelissä se on kuitenkin selitetty toisin: kirjaimet ovat lyhenne sanoista "Platyrhynchos Kineticus", mikä on Latinaa, ja tarkoittaa vapaasti käännettynä "Energistä ankkaa"


title: Disney’s PK: Out of the Shadows

text: Peli perustuu kokonaan vuosituhannen vaihteessa Italiassa, ja muualla euroopassa julkaistuun albumisarjaan Taikaviitan uudet seikkailut, tai mahdollisesti vielä enemmän sen jälkeen ilmestyneeseen PiKappa -sarjaan, jota ei edellisestä poiketen julkaistu suomessa ainoankaan numeron verran.


title: Disney’s PK: Out of the Shadows

text: Taikaviitan syntytarina on kirjoitettu peliä varten uudelleen. Pelin esinäytöksessä esitellään Aku Ankka, joka on saanut töitä Ducklair-pilvenpiirtäjän talonmiehenä. Aku väsähtää tuoliinsa, ja näkee unta, jossa hän haaveilee olevansa supersankari. Akun nukkuessa Ducklair-tornin salaisessa ullakkokerroksessa majaileva keinoäly Yksi (One) on kuullut Akun höpisseen unissaan. Yksi sieppaa Akun tornin ullakolle, ja tekee hänestä Taikaviitan.


title: Disney’s PK: Out of the Shadows

text: Samaan aikaan avaruudesta tulleiden valloittajien, Evronien emoalus on alkanut lähettää sotureitaan valloittamaan Maata. Evronit ovat ankkaa muistuttavia avaruusolioita, jotka imevät ravinnokseen tunne-energiaa. Henkilöstä, jonka tunteet on imetty, tulee heidän tunteeton orjansa "säästöliekki" (Coolflame) jonka päätä kehystää sininen liekki.


title: Disney’s PK: Out of the Shadows

text: Yksi kertoo havainneensa Evronien valloitusaikeet, ja varustaa Taikaviitan taisteluun. Aseekseen Taikaviitta saa Yhdeltä Hypermuuntajakilven, (X-transformer) jonka albumisarjan mukaan suunnitteli Yhden valmistaja Everett Ducklair. Pelistä poistetussa, mutta levylle jääneessä dialoginpätkässä Yksi kertoo että kilpi oli suunniteltu alun perin armeijan käyttöön, mutta vain yksi prototyyppikappale näki päivänvalon.


title: Disney’s PK: Out of the Shadows

text:
Pelissä on 13 tasoa:
Kolmannesta persoonasta kuvatussa pelissä kuljetaan kenttiä lineaarisesti eteenpäin tasoloikkatyyliin. Tasoilla on checkpointteja, mutta ne aktivoidakseen täytyy kerätä vähintään 15 aktivointitähteä. Kun Taikaviitan energiat menevät nollaan, pelaaja teleporttautuu viimeisimmän aktivoidun checkpointin luokse. Pelaaja voi myös kerätä energiaa sekä ammuksia, jotka tehostavat kilven vaikutusta. Joidenkin kenttien varrelta löytyy erikoislaite Hypermuuntajakilpeen, jotka pelaajan on kerättävä päästäkseen eteenpäin. Näitä ovat mm. leijuntaliekki, rautanyrkki, sekä ladattava erikoisisku joka murtaa vihollisten suojakilpiä. Lisäksi pelaaja voi yrittää kerätä jokaiselta tasolta 6 piilotettua panttivankia. Kun pelaaja on lähellä panttivankia, ruutuun ilmestyy sekuntikello, jolloin pelaajalla on tietty määrä aikaa löytää panttivangit ja pelastaa nämä. Pelin tasoilla 1-11 on panttivankeja yhteensä 60, mutta vähintään 40 pitää olla kerättynä jotta pelaaja pääsee viimeisille tasoille. Pysäytysvalikon kautta voi palata aiempiin kenttiin ja yrittää kerätä uudelleen keräämättä jääneitä panttivankeja.


title: Disney’s PK: Out of the Shadows

text: Peli käyttää cel-shading -mallinnustekniikkaa, jolla pelin 3D-maailma on saatu näyttämään piirrosmaiselta. Pelin ulkoasu ja tasot ovat sci-fi -teemaisia, ja musiikki on Daniel Massonin säveltämää teknoa. Pelissä on valittavana viisi kieltä: Ranska, Englanti, Saksa, Italia ja Espanja. Ohjekirjasta on olemassa useita eri kielille käännettyjä versioita.


title: Disney’s PK: Out of the Shadows

text: Peli sai osakseen enimmäkseen huonoja arvosteluja, johtuen mm. siitä, että useita albumisarjan tärkeitä hahmoja oli jätetty pois. Lisäksi esimerkiksi pelin äänimaailmaa kritisoitiin ja ekstrojen puuttumista moitittiin.


title: Greg Ballard

text: Gregory A. Ballard (s. 20. marraskuuta 1954) on yhdysvaltalainen republikaanipoliitikko. Hän on oli Indianapolisin pormestari kahden kauden ajan vuosina 2008–16. Hän ei pyrkinyt enää kolmannelle kaudelle.


title: Greg Ballard

text: Ballard palveli vuosina 1978–2001 Yhdysvaltain merijalkaväessä ja Persianlahden sodassa.


title: ArtHelsinki

text: ArtHelsinki on Suomen ainoa nykytaiteen messutapahtuma. Tapahtuma on järjestetty vuodesta 2008 alkaen. Vuosina 2008 ja 2009 ArtHelsinki järjestettiin Helsingin Wanhassa Satamassa, vuonna 2010 se siirtyi Messukeskukseen Pasilaan, jossa näyttely on nyttemmin ajoitettu ja sijoitettu vuosittain alkusyksyllä pidettävän Habitare-näyttelyn yhteyteen. Tapahtuman perustaja Tuure Leppämäki möi tapahtuman Suomen Messuille vuonna 2012.


title: ArtHelsinki

text: Messut järjestetään vuosittain. ArtHelsinkiin voivat osallistua vaihtuvia nykytaiteen näyttelyitä järjestävät galleriat. Mukana myös teollisuus- ja käsityötaiteen osio. Tapahtuma toimii yksityisin varoin. Se on perustettu edistämään kuvataiteen merkitystä suomalaisessa arjessa ja kasvattamaan taiteen kysyntää.


title: The Sceptre of Deception

text: The Sceptre of Deception on Falconerin kolmas studioalbumi, joka julkaistiin 4. marraskuuta 2003. Se on konseptialbumi, joka perustuu Eerikinkronikkaan. Albumin kappaleet kertovat yhtenäisen tositapahtumiin perustuvan tarinan Maunu Ladonlukon kuolemasta seuranneesta valtataistelusta Ruotsin kruunusta. Tarina oli kiehtonut Falconerin pääasiallista säveltäjää Stefan Weinerhallia jo pitkään ja hän suunnitteli ensin kirjoittavansa siitä 3–4 kappaleen kokonaisuuden, joka lopulta paisui koko albumin mittaiseksi. Kappaleiden sanoitukset on kirjoitettu vuorosanojen muotoon, ja muutamaa vierailevan laulajan esittämää osaa lukuun ottamatta Falconerin laulaja Kristoffer Göbel esittää kaikkia henkilöitä ja kertojaa. Sanoitusten lisäksi albumin kansilehteen on kirjoitettu sama tarina proosamuodossa. Albumi oli Göbelille ensimmäinen Falconeriin liittymisen jälkeen, ja ensimmäinen, jossa Falconer esiintyi täydellä kokoonpanolla.


title: The Sceptre of Deception

text: Ruotsin kuningas Maunu Ladonlukko makaa kuolinvuoteellaan vuoden 1290 jouluna. Hän on huolissaan valtakunnastaan, sillä hänen kuolemansa voi aiheuttaa sisällissodan. Kuninkaalla on kolme poikaa, ja koska kuningas valitaan vaaleilla, se voisi jakaa valtakunnan eri prinssejä tukeviin ryhmittymiin. Pojat olivat kuitenkin vielä lapsia ja Maunu päättää välttää vaalit, ja siten sodan nimittämällä Torgils Knuutinpoika sijaishallitsijaksi, kunnes hänen vanhin poikansa Birger voisi nousta valtaistuimelle. Torgils hallitsee rauhan vallitessa, mutta hän suututtaa papiston viemällä heiltä vapautuksen veroista ja asepalveluksesta. Lopulta tulee päivä, jolloin Birger kruunataan. Samalla vietetään hänen veljensä Valdemarin häitä, joka on naitettu Torgilsin tyttärelle. Torgils toivoo tästä avioliitosta saavansa nuoremman veljen tuen siltä varalta, että Birger kääntyisi papiston puolelle häntä vastaan. (”The Coronation”)


title: The Sceptre of Deception

text: Pian tämän jälkeen Maunun kolmas poika Eerik kihlautuu Norjan kuninkaan Haakonin tyttären kanssa ja hän pyytää saada hallita Norjan länsiosia omien herttuakuntiensa lisäksi. Tämä ei miellytä Birgeriä, joka on juuri noussut valtaan. Eerik ja Valdemar näkevät mahdollisuutensa päästä lähemmäs kruunua, kun kirkko julistaa Torgilsin pannaan, ja he liittyivät tukemaan kirkkoa. Torgilsia tämä ei miellytä ja hän kutsuu Eerikin ja Valdemarin luokseen ja kieltää heitä ottamasta kantaa kiistassa kirkon kanssa. Tällaista kohtelua he eivät siedä, ja he pakenevat liittolaisineen Norjan puolelle. (”The Trail of Flames”)


title: The Sceptre of Deception

text: Birger takavarikoittaa kapinoitsijoiden maat ja valloituttaa Eerikin linnan. Tämän johdosta Eerik ja Valdemar päättävät vaihtaa taktiikkaa ja kutsuvat kuninkaan neuvotteluihin. He esittävät katumusta ja ehdottavat tukevansa Birgeriä aina, jos heidän maansa palautettaisiin ja Birger luopuisi neuvonantajastaan Torgilsista. Kirkko liittyy myös tukemaan Eerikin ja Valdemarin ehdotusta, koska ilman Torgilsia heidän valtansa kruunuun olisi suurempi. Birger suostuu, ja eräänä iltana Maunun kaikki kolme poikaa ratsastavat aseistettujen miesten kanssa Torgilsin linnaan. Torgils vangitaan, ja kun häntä viedään pois hän syyttää Birgeriä isänsä nimen likaamisesta. Lopulta Torgils teloitetaan ja Birger liittoutuu veljiensä kanssa. (”Under the Sword”)


title: The Sceptre of Deception

text: Tie valtaistuimelle oli avoin Eerikille ja Valdemarille ja he panivat suunnitelmansa pettää veljensä täytäntöön. Eräänä he saapuvat Birgerin linnaan vieraina, mutta yöllä hänen mentyään vaimoineen nukkumaan, he ottavat heidät vangiksi. Birger vannoo kostavansa veljilleen, kun kuningaspari viedään tyrmään. (”Night of Infamy”)


title: The Sceptre of Deception

text: Nyt Eerik ja Valdemar hallitsevat Ruotsia, ja kihlauksensa takia Eerikillä on mahdollisuus Norjan kruunun. Tanskan kuningas Menvedille tämä ei sovi, ja hän rientää auttamaan vangittua Birgeriä ja hänen vaimoaan Märtaa, joka on Menvedin sisar. Tanska julistaa sodan Ruotsin hallitsijoita vastaan, ja vaikka Norja tukee heitä, niin pian Eerik ja Valdemar tarvitsevat aikaa lisäjoukkojen kokoamiseen. He aloittavat neuvottelut Birgerin vapauttamisesta, vaikka heillä ei ole aikomustakaan suostua siihen. Menved näkee valheiden läpi ja jatkaa sotatoimia. Norjan kuningas ymmärtää myös Eerikin ja Valdemarin muodostavan uhan ja liittoutuu Tanskan kanssa. (”Hooves Over Northland”)


title: The Sceptre of Deception

text: Eerik ja Valdemar ymmärtävät jääneensä alakynteen ja pyytävät aselepoa. Siihen suostutaan ja kahden vuoden vankeuden jälkeen Birger ja Märta vapautetaan. Rauhan ehdoksi määrätään, että kolmen veljen tulee hallita Ruotsia yhdessä. Valtakunta jaetaan kolmeen osaan ja kuninkuus määrätään periytyväksi. Eerik menee naimisiin Norjan prinsessan Ingeborgin kanssa, ja hän unelmoi yhä hallitsevansa laajempaa valtakuntaa, sillä Norjalla ei ole muita perillisiä kuin Ingeborg. (”Pledge for Freedom”)


title: The Sceptre of Deception

text: Märta ei ole tyytyväinen tilanteeseen, sillä hän haluaa kostaa nöyryyttävän vankeutensa ja saada taas koko Ruotsin miehensä hallintaan. Hän kutsuu luokseen Korpintukka-nimisen noidan, joka tunnetaan taikavoimistaan. Kuningatar pyytää noitaa tuhoamaan Eerikin ja Valdemarin, mutta tämä vastaa, ettei kykene vahingoittamaan kuninkaallista verta. Märta ajaa noidan ulos linnasta. (”Ravenhair”)


title: The Sceptre of Deception

text: Birger päättää yhdistää taas valtakunnan salajuonen avulla ja jouluna 1317 kutsuu veljensä luokseen viettämään juhlapyhää. Veljet vastaavat kutsuun ja lähtevät ratsain henkivartioittensa kanssa kohti Birgerin linnaa. He kohtaavat toisensa tiellä ja jatkavat samaa matkaa. Ennen määränpäätään he tapaavat ritarin, joka on lähtenyt kuninkaan luota varoittamaan Eerikiä ja Valdemaria Birgerin petoksesta. He jatkavat matkaa, koska eivät usko veljensä uskaltavan tehdä syntiä jouluna, ja koska luottavat henkivartiostoonsa, jos jotakin tapahtuisi. Perillä heille ilmoitetaan, että juhlasali on niin täynnä, etteivät henkivartijat mahdu sisään. Eerik ja Valdemar suostuvat jättämään miehensä, kun saavat luvan ottaa miekkansa sisään. He osallistuvat juhlallisuuksiin, mutta seuraavana aamuna joukko aseistettuja miehiä yllättää heidät. Erik ja Valdemar antautuvat, ja kuningatar vangituttaa heidät kostoksi linnan torniin. Tämä tapaus tunnetaan nimellä Nyköpingin pidot. (”The Sceptre of Deception”)


title: The Sceptre of Deception

text: Eerik ja Valdemar jätetään torniin nääntymään nälkään. He myöntävät tekemänsä vääryydet ja kirjoittavat tunnustuslausunnot. He eivät voi enää muuta kuin valmistautua tuonpuoleista varten. He maksavat anerahoja kirkolle ja rukoilevat Jumalalta anteeksiantoa viimeiset elinpäivänsä. (”Hear Me Pray”)


title: The Sceptre of Deception

text: Birger luuli ongelmiensa jo olevan ohi, mutta hänen veljiensä liittolaiset halusivat saada Eerikin ja Valdemarin ruumiit haudattavaksi. He hyökkäsivät kuninkaan linnaan ja voittivat Birgerin joukot, ja kuningas joutui lähtemään maanpakoon. Samaan aikaan Maunu Birgerinpoika oli keräämässä palkkasotilaita Tanskasta isänsä avuksi, tietämättä hänen häviöstään. Kun hän saapui Ruotsiin, hänet vangittiin saman tien. Ruotsin uudeksi kuninkaaksi valittiin Maunu Eerikinpoika Moran käräjäkivillä vain kolmevuotiaana poikana. (”Child of Innocence”)


title: The Sceptre of Deception

text: Kaikki kappaleet säveltämnyt ja sanoittanut Weinerhall, ellei toisin mainita.


title: Paholaisen kirjeopisto

text: Paholaisen kirjeopisto ("The Screwtape Letters") on brittiläisen kirjailijan C. S. Lewisin kaunokirjallinen läpimurtoteos, joka ilmestyi 1942. Se on ilmestynyt kahtena suomennoksena. Tyyni Tuulion suomennos ilmestyi 1950, Taneli Junttilan 2007.


title: Paholaisen kirjeopisto

text: Teos on kirjekokoelma, jossa demonien hallinto-osaston kansliapäällikkö Pora (engl. Screwtape) luennoi harhaanjohtamisen taidosta nuorelle veljenpojalleen Koiruoholle (Tuulion käännöksessä Mali). Suomennoksen loppuun on liitetty Lewisin The Saturday Evening Post -lehdessä julkaisema Poran poliittisesti värittynyt tervehdyspuhe Nuorten pirujen korkeakoulussa "Screwtape Proposes a Toast".


title: Paholaisen kirjeopisto

text: Ateistista kristityksi kääntyneen Lewisin toi laajemman yleisön tuntemaksi toisen maailmansodan aikana juuri "Paholaisen kirjeopisto", jossa paholaisen kiusaama romaanihenkilö menee Englannin kodinturvajoukkoihin ja pommitusten raivaajaksi. Tuonaikaisten lukijoiden oli helppo samastua häneen ja pelkuruuteen, joka on yksi teoksen avaimia moraalisen maailman löytämiseen.


title: Paholaisen kirjeopisto

text: Teoksessa käydään sotaa kahdella tasolla, toisaalta konkreettista sotaa Saksaa vastaan, toisaalta sotaa käyvät keskenään jumalalliset ja demoniset henkivallat.


title: Paholaisen kirjeopisto

text: Lewis kirjoittaa teoksen myöhempien painosten alkusanoissa, kuinka hän ahdistui äärimmilleen kirjoitusvaiheessa Poran ja Koiruohon maailmasta ja ajatuksista eikä siksi voinut silloin ajatella jatko-osan kirjoittamista. Teoksen lyhyt jatko, "Screwtape Proposes a Toast", ilmestyi kuitenkin Saturday Evening Postissa vuonna 1959.


title: Grime vs. Grandeur

text: Grime vs. Grandeur on Falconerin neljäs studioalbumi, joka julkaistiin 3. toukokuuta 2005. Albumilla yhtye jätti folkmusiikkivaikutteensa pois ja sen kappaleet ovat perinteisempää power metallia. Muutos ei ollut fanien mieleen ja yhtyeen pääasiallisen säveltäjän Stefan Weinerhallin mielestä albumi ei kuulostanut Falconerilta. Muutoksen taustalla oli ollut tarve säveltää musiikkia heidän uuden laulajansa äänialalle sopivaksi. Albumi jäi viimeiseksi Falconer-albumiksi Kristoffer Göbelin kanssa, mutta ensimmäiseksi rytmikitaristi Jimmy Hedlundin ja basisti Magnus Linhardtin kanssa. Kappaleesta ”Emotional Skies” kuvattiin yhtyeen ensimmäinen musiikkivideo.


title: Milan Bartovič

text: Milan Bartovič (s. 9. huhtikuuta 1981 Trenčín, Tšekkoslovakia) on slovakialainen jääkiekkoilija, joka pelaa HC Bílí Tygři Liberecin joukkueessa Tšekin Extraligaa. Aikaisemmin hän pelasi Elitserienia Malmö Redhawksin joukkueessa. Buffalo Sabres varasi hänet .


title: Milan Bartovič

text: Bartovič pelasi ensimmäiset ottelunsa Pohjois-Amerikassa kaudella 2001–2002 AHL:ssä Rochester Americansin joukkueessa. Kaudella 2004–2005 Bartovič pelasi NHL:ssä Buffalo Sabresin joukkueessa yhteensä 26 ottelua. Hänet vaihdettiin lokakuussa 2005 Chicago Blackhawksiin. 24 pelin jälkeen Bartovičistä tuli vapaa pelaaja, ja hän siirtyi Ruotsiin kaudelle 2006–2007. Kesällä 2007 hän allekirjoitti yhden vuoden sopimuksen Atlanta Thrashersin kanssa.


title: Milan Bartovič

text: Vuosina 2006, 2009 ja 2010 hän on ollut myös mukana Slovakian jääkiekkomaajoukkueessa.


title: Rhodes (täsmennyssivu)

text: Rhodes voi tarkoittaa seuraavia:


title: HC 05 Banská Bystrica

text: HC 05 Banská Bystrica on slovakialainen jääkiekkoseura, joka pelaa Slovakian Extraliigassa. Joukkue perustettiin vuonna 2005 kun "SaHK Iskra Banská Bystrica" lopetti toimintansa.


title: Äiti Peloton ja hänen lapsensa

text: Äiti Peloton ja hänen lapsensa () on Bertolt Brechtin kirjoittama sodanvastainen näytelmä. Näytelmä sai ensiesityksensä Brechtin ohjaamana Zürichin Schauspielhausissa 1941.


title: Äiti Peloton ja hänen lapsensa

text: Näytelmän musiikin on säveltänyt Paul Dessau. Näytelmän suomenkielisen käännöksen on laatinut Elvi Sinervo (1975). Aikaisempi suomennos "Barbara peloton ja hänen lapsensa" vuodelta 1941 oli Erkki ja Katri Valan käsialaa.


Raleigh-Durhamin kansainvälinen lentoasema sijaitsee 14 kilometrin päässä Morrisvillen kaupungista koilliseen Waken piirikunnassa Pohjois-Carolinassa Yhdysvalloissa. Vuonna 2014 sitä käytti 9 545 360 matkustajaa.


title: Northwind

text:
Northwind on Falconerin viides studioalbumi, joka julkaistiin 22. syyskuuta 2006. Se on yhtyeen ensimmäinen laulaja Mathias Bladin paluun jälkeen tekemä albumi. Falconerin pääasiallinen säveltäjä Stefan Weinerhall ei ollut tyytyväinen edellisen "Grime vs. Grandeur" -albumin yhtyeen aikaisemmasta tuotannosta eroavaat ilmeeseen. He halusivat palata ensimmäisten Falconer-albumien tunnelmaan, ja päättivät pyytää Bladia takaisin, koska hänen äänensä soveltui parhaiten sellaiseen musiikkiin. Albumilta folk-vaikutteet kuuluivat jälleen, ja se oli lisäksi hieman aikaisempaa hidastempoisempi, mutta nopeita kappaleita oli myös mukana. Ensimmäistä kertaa Falconer sävelsi albumille ruotsinkielisen kappaleen, "Himmel så trind". Kappale "Long Gone By" oli sävelletty edellistä levyä varten nimellä "Tonight" eri sanoituksilla. Albumista julkaistiin myös kahden levyn erikoispainos, jossa toinen levy sisälsi neljä Falconerin versiota ruotsalaisista kansanlauluista ja videomateriaalia albumin nauhoituksista.
Sävellys ja sanoitus Weinerhall, ellei toisin mainita


title: Among Beggars and Thieves

text: Among Beggars and Thieves on Falconerin kuudes studioalbumi, joka julkaistiin 2. syyskuuta 2008. Se on teema-albumi, jonka kaikki kappaleet kertovat Ruotsin historiasta. Esimerkiksi kappale ”Man of the Hour” kertoo Kronan-laivan uppoamisesta ja ”Carnival of Disgust” julkisista teloituksista. Jälkimmäisestä kappaleesta kuvattiin musiikkivideo. Musiikiltaan albumi edellistä Northwindiä aggressiivisempi, riffipainotteisempi ja teknisempi rauhallisemman "Northwind" -albumin jälkeen..


title: Among Beggars and Thieves

text: Kaikki kappaleet säveltänyt ja sanoittanut Weinerhall, ellei toisin mainita.


title: Nikolai Kuljomin

text: Nikolai Vladimirovitš Kuljomin ( ; s. 17. heinäkuuta 1986 Magnitogorsk, Venäjän SFNT, Neuvostoliitto) on venäläinen ammattijääkiekkoilija, joka pelaa NHL-joukkue New York Islandersissa. Hän oli Toronto Maple Leafsin 2. kierroksen 44. varaus vuoden .


title: Nikolai Kuljomin

text: NHL:n kaudella 2008–2009 Kuljomin pelasi muun muassa Niklas Hagmanin kanssa samassa ketjussa. Montreal Canadiensia vastaan pelatussa ottelussa Kuljomin saavutti parhaat pisteensä tähän mennessä: yhden maalin ja kaksi syöttöä. Kuljominin ensimmäinen maali syntyi Detroit Red Wingsia vastaan 9. lokakuuta 2008.


title: Nikolai Kuljomin

text: Tammikuussa 2009 Kuljomin lähetettiin Toronton farmijoukkueeseen. Hän vietti kauden 2009–2010 alun siellä, kunnes kutsuttiin takaisin paikkaamaan Viktor Stålbergin kokoonpanossa.


title: Nikolai Kuljomin

text: Heinäkuussa 2014 Kuljomin siirtyi New York Islandersiin neljän vuoden sopimuksella.


title: Dominic Antonelli

text: Dominic Anthony "Tony" Antonelli (s. 23. elokuuta 1967 Detroit, Michigan) on yhdysvaltalainen NASAn astronautti. Hän on osallistunut sukkulalennoille STS-119 ja STS-132.


title: Dominic Antonelli

text: Antonelli syntyi Detroitissa, Michiganissa, mutta kasvoi Indianassa ja Pohjois-Carolinassa. Hän on naimisissa ja hänellä on kaksi lasta.


title: Dominic Antonelli

text: Antonelli palveli Yhdysvaltain laivastossa lentäjänä ja laskeutumisupseerina lentotukialus "USS Nimitz"illä. Hän lensi F/A-18C Horneteilla. Antonellilla on yli 3 200 lentotuntia 41 erilaisella lentokoneella ja hän on suorittanut 273 laskeutumista lentotukialukselle. Hän on valmistunut Yhdysvaltain ilmavoimien koelentokoulusta (laivaston vaihto-oppilaana).


title: Dominic Antonelli

text: Antonelli valittiin NASAn astronauttikoulutukseen heinäkuussa 2000. Antonelli palveli erilaisissa teknisissä tehtävissä ennen avaruuslentoaan. Hän toimi pilottina 16. maaliskuuta 2009 laukaistulla avaruussukkulalennolla STS-119.. Lento kuljetti viimeisen parin aurinkopaneeleita ja runko-osan Kansainväliselle avaruusasemalle (ISS). Hän vietti lennolla 12 päivää avaruudessa. Hän toimi pilottina 14. toukokuuta 2010 laukaistulla sukkulalennolla STS-132.


title: Karhuluoto

text: Karhuluoto () on Porin 63. kaupunginosa. Se sijaitsee Meri-Porissa, Mäntyluodon ja Herrainpäivien välillä. Muita läheisiä kaupunginosia ovat Yyteri, Kaanaa ja Uniluoto. Karhuluoto kuuluu Mäntyluodon koulupiiriin, ja sen postinumero on 28840.


title: Karhuluoto

text: Karhuluodon niemi oli vielä 1800-luvun puolivälissä saari Yyterinniemen edustalla ja kuului Yyterin kartanolle.


title: Vasili Košetškin

text: Vasili Vladimirovitš Košetškin (, s. 27. maaliskuuta 1983 Toljatti, Venäjän SFNT, Neuvostoliitto) on venäläinen jääkiekkomaalivahti, joka edustaa KHL:ssä pelaavaa Metallurg Magnitogorskia.


title: Vasili Košetškin

text: Košetškin aloitti uransa Lada Toljattin riveissä varamaalivahtina. Hänestä tuli seuran ykkösmaalivahti kaudella 2005–06, pelaten 41 runkosarjapeliä 51:stä.


title: Vasili Košetškin

text: Košetškin on pelannut Lada Toljattin lisäksi myös Metallurg Magnitokorskissa, ennen siirtymistään Severstal Tsherepovetsiin. Košetškin on pelannut Severstalin ykkösvahtina kaksi kautta, ja hän on joukkueensa avainpelaajia. Košetškin luetaan yleisesti KHL:n parhaiden maalivahtien joukkoon.


title: Vasili Košetškin

text: Košetškin oli olympiakultaa voittaneen venäläisten olympiaurheilijoiden joukkueen ykkösmaalivahti Pyeongchangin olympialaisissa 2018. Košetškin on ollut Venäjän maajoukkueessa voittamassa MM-kultaa 2009, MM-hopeaa 2010, sekä MM-pronssia 2007. Košetškin oli Venäjän kakkosvahti 2007 ja 2010 kisoissa, joissa hän pelasi molemmissa kolme ottelua. 2009 kisoissa Košetškin oli kolmosvahti.


title: Chelsea College of Art and Design

text: Chelsea College of Art and Design, aiemmalta nimeltään Chelsea School of Art, on Englannin johtavia taidekouluja. Se kuuluu osana University of the Arts London -kokonaisuuteen.


title: Chelsea College of Art and Design

text:
Koulu tarjoaa jatko-opintoja kuvataiteessa, graafisessa suunnittelussa, sisustussuunnittelussa ja tekstiilisuunnittelussa tohtorin tutkintoon asti. Koulu aloitti vuonna 1895 osana "South-Western Polytechnic" -koulua. Vuonna 1908 nimeksi tuli "Chelsea School of Art" ja vuonna 1989 "Chelsea College of Art and Design". Koulua johtaa David Garcia ja sen tilat sijaitsevat Millbankissa Lontoossa Tate Britainin lähellä.
Koululla on kolme näyttelytilaa, "Chelsea Space", "The Parade Ground" ja "The Triangle Gallery".


title: Chelsea College of Art and Design

text: Suomalaisista taiteilijoista koulussa ovat opiskelleet muiden muassa Helmi Kuusi, Antti Ratalahti, Mari Sunna, Jani Ruscica ja Samu Raatikainen.


title: Villa Roosa

text: Villa Roosa on vuonna 1951 valmistunut M. Verran Huopa Oy:n entinen huopatossutehdas Orimattilassa. Tehdastoiminnan loputtua 1980-luvun lopulla rakennus on ollut kahdella eri omistajalla asuin- ja näyttelytilana vuoteen 2017 asti. Vuoden 2017 syksyllä rakennus vaihtoi jälleen omistajaa ja se on sittemmin ollut yksityiskäytössä.


title: Villa Roosa

text: Tehtaan perustajan Mikko Verran juuret ovat Kirvussa luovutetussa Karjalassa. Hän hankkitui harjoittelijaksi Kirvun Huopatossutehtaaseen vuonna 1915. 1930-luvun laman myötä tehtaan tuotantoa vähennettiin ja jopa lopetettiin vähäksi aikaa. Mikko Verta aloitti oman huopatossujen tuotannon Kirvun Tietävälän kylässä aluksi oman perheen voimin. Työntekijämäärä kasvoi noin 15 henkeen, kunnes vuonna 1940 Moskovan rauhan myötä Kirvu luovutettiin Neuvostoliitolle. Verran huopatossutehdas siirtyi evakkoon Orimattilaan. Tehdas palasi Kirvuun vuonna 1942 ja tuotantoa jatkettiin entisissä tiloissa. Huopatossut menivät pääasiassa armeijalle, koska raaka-aineen niukkuuden takia muuhun valmistukseen ei ollut juuri resursseja. Toiminta Kirvussa loppui uuteen evakkomatkaan juhannuksena 1944. Tehtaan uudeksi kotipaikaksi tuli Orimattila, jossa toiminta alkoi tilapäistiloissa vuonna 1945. Tehdas menestyi, tuotanto kasvoi ja yhtiölle valmistui uusi tehdas vuonna 1951. Uudessa rakennuksessa oli klassismin ja funktionalismin piirteitä. Rakennus oli kolmikerroksinen, rapattu valkoiseksi ja sen oli tarkoitus turvata yrityksen kehittyminen ja laajentuminen.


title: Villa Roosa

text: Tehdas menestyi, sen tuotteet palkittiin Helsingin suurmessuilla 1955 kultamitalilla. Mikko Verta johti tehdasta vuoteen 1968 asti. Hänen jälkeensä johtajana oli Arvo Munukka vuoteen 1975 ja hänen jälkeensä viimeiseksi johtajaksi jäänyt Erkki Lario. Lahden 1978 MM-hiihtojen arvovieraat saivat lahjaksi Verran huopikkaat. Tehtaan tuotanto loppui 1980-luvun loppupuolella.


title: Villa Roosa

text: Tekstiilitaiteilija Maisa Kaarna puolisoineen osti tehdasrakennuksen vuonna 1991 ja he muuttivat sen asunnoksi ja näyttelytilaksi. Maisa Kaarna järjesti tekstiilitaidenäyttelyitä kesäisin Villa Roosassa vuosina 1994–2007. Kaarnat antoivat entiselle tehdasrakennukselle nimen Villa Roosa, jossa ”villa” viittasi huopatossujen raaka-aineeseen.


title: Villa Roosa

text: Vuoden 2007 lopulla rakennuksen ostivat Eerika Malkki ja Jari Granholm, jotka jatkoivat Villa Roosan näyttelytoimintaa kesäisin, tekstiilitaiteen lisäksi esillä oli nykytaidetta. Villa Roosan näyttelytilat laajenivat rakennuksessa ylös- ja myös ulospäin – pihakin eli ”Tehtaanpuisto” oli näyttelytilana, samoin piharakennukseen tehty Kino Käkelä. Malkki ja Granholm luopuivat Villa Roosasta vuoden 2017 syksyllä.


title: Villa Roosa

text: Villa Roosan uudet omistajat ottivat rakennuksen kokonaan asuinkäyttöön eikä se ole avoinna yleisölle. He kunnostavat noin 1 000 neliömetrin laajuista rakennusta ja yli 7 000 neliön pihaa.


title: Rosemarie DeWitt

text: Rosemarie DeWitt (s. 26. lokakuuta 1971 Queens, New York, Yhdysvallat) on yhdysvaltalainen näyttelijä. Hän on tunnettu Emily Lahmanin roolista Foxin draamasarjassa "Standoff" sekä Charmaine Crainen roolista Showtimen komediasarjassa "Taran monta elämää".


title: Rosemarie DeWitt

text: DeWitt asuu tällä hetkellä Los Angelesissa. Hän on naimisissa "Standoff"-sarjan vastanäyttelijänsä Ron Livingstonin kanssa.


title: Inula candida ssp. candida

text: Inula candida" ssp. "candida on asterikasvien heimoon ja hirvenjuurten sukuun kuuluva "Inula candida" -lajin alalaji.


title: Inula candida ssp. candida

text: Lajia tavataan ainakin Kytheran, Kreetan, Kásoksen, Gávdoksen ja Kárpathoksen saarilla sekä Antikytheran, Porín (Prasonísi) ja Porétin (Lagoúvardos) saarten muodostamalla Natura 2000 -alueella. Kaikki saaret kuuluvat Kreikalle ja sijaitsevat Välimeressä.


title: Inula candida ssp. candida

text: "Inula candida" ssp. "candida" var. "rotundifolia" on "Inula candida" ssp. "candida" -alalajin muunnos.


title: Michael Good

text: Michael Timothy "Bueno" Good (s. 13. elokuuta 1962 Parma, Ohio) on yhdysvaltalainen NASAn astronautti ja entinen Yhdysvaltain ilmavoimien ammattiupseeri (everstiluutnantti). Hän osallistui toukokuussa 2009 ensimmäiselle sukkulalennolleen STS-125 "Atlantis", Hubble-avaruusteleskoopin viimeiselle huoltolennolle. Hän toimi toukokuussa 2010 tehtäväspesialistina toisella sukkulalennollaan STS-132.


title: Michael Good

text: Good syntyi Parmassa, Ohiossa, mutta kasvoi Broadview Heightsissa, Ohiossa. Hän on naimisissa Joan Dickinsonin kanssa. Heillä on kolme lasta.


title: Michael Good

text: Good palveli Yhdysvaltain ilmavoimissa lentäjänä. Good on lentänyt yli 2 300 tuntia yli 30 erilaisella lentokoneella, kuten F-111 ja F-15. Good valittiin NASAn astronauttikoulutukseen vuonna 2000.


title: Romeo Neri

text: Romeo Neri (26. maaliskuuta 1903 Rimini – 23. syyskuuta 1961 Rimini) oli italialainen telinevoimistelija ja olympiavoittaja.


title: Romeo Neri

text: Neri voitti voimistelu-urallaan kolme olympiakultaa Los Angelesista 1932 ja yhden hopean Amsterdamista 1928. Amsterdamissa hän sijoittui moniottelussa ja renkailla neljänneksi ja Italian joukkueen jäsenenä joukkuekilpailussa kuudenneksi. Los Angelesissa hän oli permannolla neljäs. Lisäksi Neri voitti Budapestin vuoden 1934 MM-kilpailuista hopeaa moniottelusta ja pronssia hypyssä.


title: Romeo Neri

text: Riminin urheilustadion on nimetty Nerin kunniaksi Stadio Romeo Neriksi.


title: Keir Gilchrist

text: Keir David Peters Gilchrist (s. 28. syyskuuta 1992 Lontoo, Englanti, Yhdistynyt kuningaskunta) on kanadalainen näyttelijä. Hänen tunnetuin roolinsa on Marshall Gregson Showtimen komediasarjassa "United States of Tara". Hän on näytellyt myös mm. televisiosarjoissa "Älä kerro äidille 2" (2003), "The Winner" (2007), "Family Guy" (2007) ja "The Listener" (2009) sekä elokuvissa "Saint Ralph" (2004), "Dead Silence" (2007) ja "The Rocker" (2008).


title: Keir Gilchrist

text: Gilchrist syntyi Lontoossa, Englannissa ja vietti siellä varhaiset vuotensa, minkä jälkeen hän muutti perheensä kanssa ensin Bostoniin, Massachusettsiin, sitten New Yorkiin, mistä he lopulta muuttivat Torontoon, Kanadaan.


title: Slade School of Fine Art

text: Slade School of Fine Art on tunnettu englantilainen taidekoulu, joka sijaitsee Bloomsburyn alueella Lontoon keskustassa. Vuonna 1871 perustettu koulu on osa University College Londonia ja yksi Englannin arvostetuimmista taidekouluista.


title: Slade School of Fine Art

text: Koulun historia alkaa vuodesta 1868, jolloin Felix Slade (1788–1868) testamenttasi varoja kolmen oppituolin perustamiseen kuvataiteessa. Ne oli määrä sijoittaa Oxfordin yliopistoon, Cambridgen yliopistoon ja University College Londoniin. Tunnettuja opettajia ovat olleet Lucian Freud, Reg Butler ja Roger Fry.


title: Slade School of Fine Art

text: Koulussa on 260 opiskelijaa. Koulun rehtorina toimii John Aiken. Vuosina 2005–2006 koulua ja sen tiloja uudistettiin, jolloin saatiin muun muassa täysin varustettu digitaalinen studio ja uudistetut kuvaveiston sekä taidegrafiikan tilat. Koulussa avattiin 1995 "The Slade Centre for Electronic Media in Fine Art".


title: Pölygraffiti

text: Pölygraffi, myös käänteisgraffiti tai pesugraffiti, on katutaiteen muoto, jossa tehdään väliaikaisia kuvia ja tekstejä poistamalla pölyä tai likaa seiniltä tai muilta pinnoilta.


title: Pölygraffiti

text: Pölygraffiti syntyy esimerkiksi pyyhkimällä pölyä sormin ikkunoista tai muista pinnoista. Pesugraffitia käytetään myös kaupallisesti sissimarkkinoinnin muotona, jolloin tarkoituksena on tavoittaa kuluttujia uudella tavallisesta poikkeavalla tavalla. Pölygraffitin vastustajien mukaan siitä on enemmän haittaa kuin tavallisesta graffitista, jos koko rakennus joudutaan puhdistamaan.


title: Pölygraffiti

text:
Näkyvillä paikoilla olevat pölygraffitit saavat paljon huomiota. Yritykset, kuten Microsoft ja Smirnoff ovat mainostaneet tuotteitaan pesugraffitin avulla.
__notoc__


title: Pölygraffiti

text: Pölygraffitia pidetään ympäristöystävällisenä, koska se on väliaikainen ja biohajoava, eikä siinä kulu materiaaleja kuten värejä tai paperia.


title: Pölygraffiti

text: Pölygraffitin tekijöitä vastaan on yritetty nostaa syytteitä, mutta se on ollut hankalaa kuvien väliaikainen ja vähemmän tuhoavan luonteen vuoksi. Englantilaista Paul Curtisia, joka tunnetaan myös nimellä Moose, pidetään alan pioneerina. Hän on joutunut graffiteistaan myös syytteeseen.


title: Stephen Bowen

text: Stephen "Steve" Gerard Bowen (s. 13. helmikuuta 1964 Cohasset, Massachusetts) on yhdysvaltalainen NASAn astronautti ja Yhdysvaltain laivaston sukellusvenemies; hän lensi toisena sukellusvenemiehenä avaruuteen. Hän osallistui marraskuussa 2008 ensimmäiselle sukkulalennolleen STS-126 "Endeavour" Kansainväliselle avaruusasemalle (ISS). Hän toimi tehtäväspesialistina toisella sukkulalennollaan STS-132 toukokuussa 2010. Hän osallistui sukkulalennolle STS-133 "Discovery".


title: Stephen Bowen

text: Bowen syntyi Cohassetissa, Massachusettsissa. Hän on naimisissa Deborah Aldenin kanssa. Heillä on kolme lasta.


title: Stephen Bowen

text:
Bowen palveli Yhdysvaltain laivastossa sukellusvenejoukoissa. Sukellusvenekoulutuksen jälkeen hän vietti kolme vuotta Sturgeon-luokan sukellusveneellä "USS Parche" (SSN-683) ja täydensi koulutustaan saman luokan "USS Pogylla" (SSN-647). Meritekniikan tutkinnon jälkeen hän palveli Los Angeles -luokan sukellusveneellä "USS Augusta" insinööriupseerina. Palvelusaikanaan hän sai ydinsukellusveneen komentajan pätevyyden. Vuonna 1997 hän siirtyi erityisoperaatioiden suunnittelukeskukseen (United States Special Operations Command (USSOCOM)). Vuonna 1999 hän työskenteli yhdeksän kuukautta reaktoreiden ja työntövoimajärjestelmän tarkastajana laivaston sukellusvenetutkimuslautakunnassa (INSURV).
Toukokuussa 2000 hänestä tuli uuden Virginia-luokan ensimmäisen hyökkäyssukellusveneen "USS Virginian" päällikkö ennen aluksen siirtymistä palveluskäyttöön.


title: Stephen Bowen

text: Bowen on ensimmäinen NASAn astronauttikoulutukseen valitsema sukellusvenemies. Hänet valittiin koulutukseen heinäkuussa 2000, minkä hän aloitti elokuussa 2000. Kahden vuoden koulutuksen jälkeen hänet sijoitettiin aluksi teknisiin tehtäviin hänen odottaessaan sukkulalennolle pääsyä tehtäväspesialistina. Hän lensi 14. marraskuuta 2008 laukaistulla sukkulalennolla STS-126 ISS:lle. Bowen osallistui lennolla kolmelle avaruuskävelylle kokonaiskestoltaan 19 tuntia 56 minuuttia. 14. toukokuuta 2010 hänet laukaistiin toista kertaa avaruuteen lennolla STS-132.


title: Stephen Bowen

text: 19. tammikuuta 2011 Bowenin ilmoitettiin tulevan Timothy L. Kopra:n tilalle lennolla STS-133. Kopra oli loukkaantunut pyöräilyonnettomuudessa, mikä esti hänen osallistumisensa lennolle. Bowen on ensimmäinen (ja todennäköisesti ainoa) astronautti joka osallistuu peräkkäisille avaruussukkulalennoille.


title: Xining

text: Xining (yksinkertaistetut merkit: 西宁, perinteiset merkit: 西寧, pinyin: Xīníng) on Qinghain maakunnan pääkaupunki Kiinassa. Kaupungin väkiluku on 2,209 miljoonaa (2010) ja pinta-ala 7 424 neliökilometriä.


title: Xining

text: Xiningin paikalla on ollut asutusta jo 2 100 vuotta. Aikoinaan se oli tärkeä kaupankäynnin solmukohta silkkitiellä Tiibetiin. Song-dynastian aikana vuonna 1104 kaupunki sai nimen "Xining" joka tarkoittaa "rauha lännessä". Historian aikana käytettyjä nimiä ovat myös "Silung" ja "Qingtangcheng".


title: Xining

text: Lähistöllä, Gulangin kaupungin ja Wuwein piirikunnan seudulla teki aamulla 23. toukokuuta 1927 hyvin vakavia tuhoja momenttimagnitudin 7,6 maanjäristys. Se on seurausvaikutuksiltaan yksi vakavimmista maanjäristyksistä kautta aikojen ja aiheutti laajoja maanmurtumia. Kuolonuhreja oli yli 40 900, joidenkin arvioiden mukaan jopa 200 000.


title: Xining

text: Kaupunki rajoittuu idässä Haidongin prefektuuritason kaupunkiin. Lounaassa naapurina on Hainanin ja pohjoisessa Haibein autonominen prefektuuri.


title: Xining

text: Xining sijaitsee Tiibetin ylängön itäreunalla Huangshui-joen yläjuoksulla. Qinghaijärvi ("Kukunor") sijaitsee lyhyen automatkan päässä kaupungista. Kaupunki on n. 2,2 kilometriä merenpinnan yläpuolella.


title: Xining

text: Xiningistä lounaaseen sijaitsee "Gelugpa Sect"in syntymäpaikka, jonne on rakennettu tärkeä buddhalainen luostari Kumbum. Temppelin lähellä olevan vuoren huipulla avautuu näkymä kaupunkiin.


title: Xining

text: Piirikuntatasolla kaupunki jakautui seuraavasti (2010):Vuonna 2007 Maailmanpankki myönsi miljardin Yhdysvaltain dollarin lainan Huangshui- sekä Nanchuan-jokien hoitoon ja Sanxian tulvien ehkäisemiseen. Joilla on pituutta yhteensä 24,5 kilometriä.


title: Xining

text: Vuodesta 1959 Xining on ollut yhteydessä Kiinan rautatieverkostoon. Xining Caojiabun lentoasemalta lentokoneet liikennöivät suuriin kiinalaisiin kaupunkeihin, kuten Pekingiin, Shanghaihin, Hongkongiin, Chengduun, Kunmingiin, Xi’aniin ja Wuhaniin. Kiinan kansallinen valtatie numero 214:n alkupää sijaitsee Xiningissä.


title: Kjell Fjørtoft

text: Kjell Fjørtoft (5. maaliskuuta 1930 Tromssa, Norja – 14. toukokuuta 2010) oli norjalainen kirjailija, toimittaja ja dokumenttielokuvaohjaaja.


title: Kjell Fjørtoft

text: Fjørtoftin esikoisteos "Troms med bankene utenfor" julkaistiin 1966. Hän kirjoitti useita kirjoja muun muassa Norjan sotahistoriasta, joista erityisesti hänen kirjansa norjalaisista SS-rintamamiehistä herättivät keskustelua. Hän ohjasi 25 televisiodokumenttia NRK:lle ja 30 muuta dokumenttielokuvaa Pohjois-Norjasta. Hän toimi myös lehtimiehenä ja valokuvaajana, muun muassa Dagbladet-lehden Pohjois-Norjan toimituksessa 1968–1978. Fjørtoftille myönnettiin Tromssan läänin kulttuuripalkinto 1983.


title: Tony Abbott

text: Anthony John ”Tony” Abbott (s. 4. marraskuuta 1957 Lontoo) on australialainen poliitikko. Hän oli Australian liberaalipuolueen johtaja 2009–2015 ja pääministeri 2013–2015. Vuosina 2009–2013 hän johti oppositiota. Syyskuussa 2015 Abbott syrjäytettiin puoluejohtajan ja pääministerin paikalta hänen hävittyään vaalin Malcolm Turnbullille luvuin 54–44.


title: Tony Abbott

text: Abbott oli työministeri (1998–2003) ja terveysministeri (2003–2007) pääministeri John Howardin hallituksessa. Howardin hävittyä vuoden 2007 vaaleissa hän toimi yhtenä varjohallituksen ministerinä. Hänen poliittinen uransa alkoi kansanedustajan vuonna 1994.


title: Tony Abbott

text: Ennen politiikkaa Abbott työskenteli toimittajana muiden muassa "The Australian" -lehdessä. Hän on suorittanut talous- ja oikeustieteen tutkinnon Sydneyn yliopistossa. Lisäki Abbott sai Rhodes-stipendin ja suoritti Master of Arts (MA) -tutkinnon valtio-opista ja filosofiasta Oxfordin yliopistossa.


title: Tony Abbott

text: Ennen poliitikon uraansa hän oli menestyksekäs nyrkkeilijä. Hänellä on uusiseelantilainen vaimo ja kolme tytärtä.


title: Tony Cragg

text: Tony Cragg (s. 9. huhtikuuta 1949 Liverpool) on englantilainen kuvanveistäjä. Cragg on voittanut monia palkintoja, kuten Turner-palkinnon 1988.


title: Tony Cragg

text: Cragg opiskeli aluksi Cloucestershire College of Art and Design -koulussa Cheltenhamissa. Hän jatkoi 1969−1973 Wimbledon School of Artissa, missä opettaja tutustutti hänet Richard Longin ja Bill Woodrow'n tuotantoon. Cragg opiskeli vielä viisi vuotta Royal College of Artissa, samaan aikaan kuin Richard Wentworth. Cragg muutti 1977 Wuppertaliin Saksaan, missä hän on työskennellyt siitä lähtien. Craggilla on työhuone myös Ruotsissa Tjörnin saarella. Pohjoismaisessa Akvarellimuseossa Tjörnillä oli Tony Craggin näyttely 2007.


title: Tony Cragg

text: Monet Craggin varhaisista teoksista on tehty pois heitetyistä rakennustarvikkeista, hylätyistä keittiötarvikkeista tai muista löydetyistä materiaaleista, jotka tarjosivat laajan materiaalivalikoiman ja sopivat hänelle luonteenomaisiin teemoihin. Hän teki 1970-luvulla veistoksia käyttäen yksinkertaisia menetelmiä, kuten pinoamista ja kokoamista. Vuonna 1978 hän keräsi hylättyjen muoviesineiden jäännöksiä ja järjesti niitä värin mukaan. Ensimmäinen tämäntyyppinen teos oli "New Stones - Newton Stones". Pian tämän jälkeen hän teki lattialle ja seinälle teoksia, jotka muodostivat kuvia. Yhdessä näistä teoksista, "Britain Seen From the North" (1981), on Britannian saaren muoto seinälle kuvattuna niin, että pohjoinen on vasemmalla. Saaren vasemmalla puolella on ihmisfiguuri, joka katsoo saarta kuin ulkopuolinen. Teos koostuu löydetyistä esineistä. Usein sen tulkitaan kommentoivan Englannissa tuohon aikaan olleita taloudellisia vaikeuksia, jotka näkyivät vahvimmin maan pohjoisosissa.


title: Tony Cragg

text: Myöhemmin Cragg on käyttänyt myös perinteisiä materiaaleja, kuten puuta, pronssia, marmoria, joista hän on usein tehnyt yksinkertaisia muotoja. Cragg painottaa, että hän tekee teoksensa itse tehdastuotannon sijaan. Craggin mukaan kuvanveistoa pidetään staattisena tai jopa kuolleena, mutta hän haluaa materiaalin olevan veistoksissa dynaamista, liikkuvan ja kasvavan.


title: Tony Cragg

text: Vuonna 2008 Wuppertalissa avattiin Tony Craggin veistosten puisto. Hän myös opettaa Düsseldorfin taideakatemiassa.


title: Kurkimäen rautatieasema

text: Kurkimäen rautatieasema () on rautatieliikennepaikka Savon radalla Kuopion Kurkimäellä noin 17 kilometriä Kuopiosta Pieksämäen suuntaan. Asema avattiin liikenteelle lokakuussa 1889 ja sen on suunnitellut Knut Nylander Oulun radan pysäkin piirustusten mukaan.


title: Kurkimäen rautatieasema

text: Kurkimäen asema sijoittui keskelle vaurasta maaseutua, lähelle Vehmasmäen ja Pellesmäen kyläkeskuksia. Vehmasmäki oli vanhastaan maanteiden solmukohta, josta lähtivät tiet Kuopioon, Leppävirralle ja Suonenjoelle. Kylässä oli myös kestikievari. Kurkimäen asemarakennukseen vuonna 1906 lisätty poikkipääty on Bruno Granholmin käsialaa. Kurkimäestä tuli myös karttulalaisten käyttämä rautatieasema, sillä radalla oli Karttulan puolella vain Airakselan pysäkki vaatimattoman kärrypolun päässä. 1800-luvun lopulla tutkittiin mahdollisuuksia uuden ratayhteyden rakentamiseksi Kurkimäestä Ylivieskaan tai Sieviin, mutta rata linjattiin lopulta Iisalmesta.


title: Kurkimäen rautatieasema

text: Rautatien ansiosta Kurkimäestä kehittyi Kuopion maalaiskunnan eteläosan tärkein asutuskeskus, jossa oli 1960-luvulla liki 400 asukasta. 1970-luvulla tehdyn rataoikaisun myötä asema on jäänyt hieman sivuun radasta. Vanhaa rataa käytettiin tämän jälkeen puutavaran kuormausraiteena 1990-luvun lopulle saakka, jolloin se purettiin ylikulkusillan rakentamisen yhteydessä. Uusi kuormausraide rakennettiin radan itäpuolelle. Kurkimäki muutettiin miehittämättömäksi liikennepaikaksi vuonna 1983.


title: Kurkimäen rautatieasema

text: Aseman henkilöliikenne lakkautettiin kesäkuussa 2002 Savon radan paikallisliikenteen kanssa. Nykyisin liikennepaikalla on puutavaran kuormausta sekä junakohtauksia.


title: Khattiya Sawasdipol

text: Khattiya Sawasdipol (, 2. kesäkuuta 1951 Photharam, Ratchaburi – 17. toukokuuta 2010) oli thaimaalainen kenraali. Hän tuki avoimesti vuoden 2006 vallankaappauksen jälkeen muodostettua, uusia vaaleja ja hallituksen eroa vaativaa UDD-liikettä ("National United Front of Democracy Against Dictatorship"), jonka kannattajat tunnetaan nimellä ”punapaidat”. Mielipiteidensä ja toimintansa vuoksi hän sai mediassa lisänimen "Se Daeng" (, 'punainen komentaja').


title: Khattiya Sawasdipol

text: Khattiya Sawasdipol, joka lukeutui UDD:n radikaaliin siipeen, omaksui liikkeen sotilaallisen strategin roolin. Punapaitojen maltilliset johtajat ovat ottaneet kenraaliin etäisyyttä, koska eivät jaa tämän näkemyksiä kovemmista otteista. Pääministeri Abhisit Vejjajiva on kutsunut häntä ”terroristiksi”.


title: Khattiya Sawasdipol

text: Khattiya Sawasdipol oli 13. toukokuuta 2010 Sala Daengin liittymässä Bangkokissa UDD:n mielenosoittajien valtaamalla alueella antamassa haastattelua New York Timesin toimittajalle, jolloin hän haavoittui kuolettavasti luodinosumasta päähän. Hän kuoli neljä päivää myöhemmin sairaalassa.


title: Devils Tower

text:
Devils Tower on tuliperäisestä kivestä muodostunut yksinäinen vuori Crookin piirikunnassa Wyomingin osavaltiossa Yhdysvalloissa.
Vuori on juureltaan 303 metriä korkea, ja sen huippu on 1 559 metriä merenpinnan yläpuolella. Paitsi nähtävyys se on myös suosittu kalliokiipeilykohde ja intiaanien pyhä paikka, minkä takia valtaosa kiipeilijöistä jättää vuoren rauhaan aina kesäkuisin, eikä kiipeilijöiden sallita jättävän mitään jälkeensä; eritoten kiveä vahingoittavien hakojen tai ankkureiden käyttö on kielletty.


title: Devils Tower

text: Vuori on fonoliittistä porfyyriä, ja se on todennäköisesti syntynyt, kun eroosio on kuluttanut pehmeämpää ainesta maan uumenista tulleen vulkaanisen purkaustuotteen, intrusiivikiven, ympäriltä. Devils Tower suojeltiin 1906 Yhdysvaltain ensimmäisenä kansallismonumenttina. Suojelualue kattaa noin 5,5 neliökilometriä.


title: Devils Tower

text: Devils Tower on keskeisessä osassa elokuvassa "Kolmannen asteen yhteys" (1977).Devils Tower FAQ


title: Luettelo televisiosarjan Danny Phantom jaksoista

text: Luettelo Danny Phantom-sarjan jaksoista. Jaksot ovat tuotantokausikohtaisessa luettelossa Yhdysvaltain alkuperäisessä esitysjärjestyksessä.


text:
Sarja alkoi Nicktoonsilta 3. huhtikuuta, 2004 jaksolla "Mystery Meat". Ensimmäinen tuotantokausi käsitti 20 jaksoa ja päättyi jaksoon "Control Freaks" 17. kesäkuuta, 2005.
Toinen tuotantokausi käsitti 20 jaksoa ja alkoi jaksolla "Memory Blank" 24. kesäkuuta 2005 ja päättyi jaksoon "Kindred Spirits" 17. kesäkuuta 2006.
Kolmas tuotantokausi alkoi 2. maaliskuuta 2006 jaksolla "Eye for an Eye" ja päättyi kaksiosaiseen jaksoon "Phantom Planet" 24. toukokuuta 2007. Kolmas tuotantokausi käsitti 13 jaksoa.


title: Chablais’n Alpit

text: Chablaisin Alpit on Läntisiin Alppeihin kuuluva vuorijono, joka sijaitsee osittain Sveitsin Valais'n kantonissa, osittain Ranskan puolella Haute-Savoien departementissä.


title: Chablais’n Alpit

text: Korkein Chablaisin Alppeihin kuuluva huippu, Hauts-Forts on 2 466 metriä korkea. Yli kahteen kilometriin ulottuvia huippuja on kaikkiaan viisikymmentä.


title: Kansas Cityn kansainvälinen lentoasema

text: Kansas Cityn kansainvälinen lentoasema (; ) on lentoasema, joka sijaitsee 24 kilometriä luoteeseen Kansas Cityn keskustasta Platten piirikunnassa Missourissa.


title: Grajiset Alpit

text: Grajiset Alpit (; , ) on Läntisiin Alppeihin kuuluva vuorijono, joka sijaitsee osittain Italiassa, osittain Ranskan puolella. ja ulottuu, määritelmästä riippuen, hiukan myös Sveitsin puolelle.


title: Grajiset Alpit

text: Grajiset Alpit voidaan jakaa neljään osaan:


title: Grajiset Alpit

text: Joissakin jakojärjestelmissä Mont Blancin massiivi on erillinen osa, ja Graijiset Alpit käsittävät vain vedenjakajaseudun. Silloin Pieni Sankt Bernhardin sola erottaa nämä osat toisistaan.


title: Grajiset Alpit

text: Korkein Grajisiin Alppeihin kuuluva huippu, Mont Blanc, 4 810 metriä, on myös koko Alppien vuoriston korkein huippu. Mikäli Mont Blancin massiivia ei joissakin määritelmissä lasketa mukaan Grajisiin Alppeihin, korkein huippu olisi tällöin Italian puolella sijaitseva 4 061 metriä korkea Gran Paradiso.


title: Grajiset Alpit

text: Grajiset Alpit on Alppien vähäsateisinta osaa; vuotuinen sademäärä on tyypillisesti alle tuhat millimetriä.


title: Saphir Taïder

text: Saphir Sliti Taïder (s. 29. helmikuuta 1992 Castres, Ranska) on algerialainen jalkapalloilija, pelipaikaltaan vasen laitahyökkääjä ja keskikenttäpelaaja. Hän edustaa lainalla Serie A:ssa pelaavaa Sassuoloa.


title: Saphir Taïder

text: Taïder aloitti jalkapalloilun kotikaupungissaan Castres FC:ssä kuusivuotiaana, josta hän siirtyi vuonna 2006 US Albin. Yhden kauden jälkeen Taïder siirtyi Grenoblen junioreihin.


title: Saphir Taïder

text: Grenoblen edustukseen Taïder siirtyi kauden 2009–2010 jälkimmäisellä puoliskolla ja pelasi yhden ottelun. Grenoblen pudottua Ranskan pääsarjasta Ligue 2:een, sai Taïder enemmän peliaikaa kaudella 2010–2011.


title: Saphir Taïder

text: Elokuussa 2014 Taïder siirtyi lainasopimuksella Southamptoniin. Hän pelasi joukkueessa vain yhden harjoitusottelun, kunnes hänen lainasopimuksensa purettiin 1. syyskuuta 2014.


title: Saphir Taïder

text: Taïder pelasi ensimmäisen kerran maajoukkuetasolla vuonna 2010 Ranskan alle 18-vuotiaiden maajoukkueessa. Sittemmin hän edusti Ranskaa myös alle 19- ja 20-vuotiaissa. Taïder pelasi muun muassa alle 19-vuotiaiden EM-karsinnoissa ja teki tuona aikana Ranskalle kaksi maalia pelaamissaan seitsemässä ottelussa.


title: Saphir Taïder

text: Kolmoiskansalaisuuden johdosta Taïder sai tarjouksen pelata Tunisian maajoukkueessa, kuten hänen veljensä. Taïder päätyi lopulta 2013 Algerian maajoukkueen riveihin FIFA:n julkistaessa hyväksyntänsä Taïderille edustaa Algeriaa. Taïder pelasi ensimmäisen maaottelunsa Algerian paidassa 26. maaliskuuta 2013 Beniniä vastaan, jossa hän teki myös avausmaalinsa.


title: Saphir Taïder

text: Taïder valittiin 2014 MM-kisoihin. Hän pelasi turnauksessa kaksi ottelua, joista ensimmäinen oli avausottelussa Belgiaa vastaan. Toisen ottelunsa hän pelasi neljännesvälieräottelussa Saksaa vastaan, jolle Algeria hävisi jatkoajan jälkeen 2–1.


title: Saphir Taïder

text: Taïder syntyi Castressa, Ranskassa tunisialaiselle isälle ja algerialaiselle äidille. Hänen veljensä Nabil Taïder pelaa jalkapalloa Comossa ja edusti maajoukkuetasolla Tunisiaa.


title: Ieri & Oggi Mix Vol. 1

text: Ieri & Oggi Mix Vol. 1 on Gigi D’Agostinon musiikkialbumi vuodelta 2010.


title: Alexander Lahtinen

text: Alexander Lahtinen (s. 28. helmikuuta 1991) on suomalainen kalpamiekkailija. Lahtisen valmentajana toimii Peeter Nelis ja hän edustaa Helsingin miekkailijoita. Lahtinen on urallaan voittanut juniorisarjoissa MM-pronssia alle 20-vuotiaissa vuonna 2011 ja PM-kilpailuissa pronssia alle 17-vuotiaissa ja kultaa alle 20-vuotiaiden henkilökohtaisessa ja joukkuekilpailussa. Suomen-mestaruuden hän on voittanut vuosina 2010, 2011 ja 2015.


title: Isä tietää kaiken

text: Isä tietää kaiken ("Father Knows Best") on yhdysvaltalainen perhekomediasarja, jota esitettiin sekä radiossa että televisiossa. Radiossa sarja alkoi 1949, ja televisioon se siirtyi 1954. Sarjan loivat Eugene Rodney ja Robert Young, joista jälkimmäinen myös näytteli perheen isän, Jim Andersonin, roolin.


title: Isä tietää kaiken

text: Radiossa perheen äitiä Margaret Andersonia esitti aluksi June Whitley ja myöhemmin Jean Vander Pyl. Andersonien lapsien roolissa olivat Rhoda Williams (Betty), Ted Donaldson (Bud) ja Norma Jean Nilsson (Kathy).


title: Isä tietää kaiken

text: Radioversion näyttelijöistä ainoa televisioon siirtynyt oli perheen isää näytellyt Robert Young. Margaret Andersonin roolin sai Jane Wyatt ja perheen lapsia näyttelivät Elinor Donahue, Billy Gray ja Laurin Chapin. Young sai roolistaan Emmy-palkinnon kahdesti ja Wyatt kolmesti.


title: Neathan Gibson

text: Neathan Gibson (s. 14. toukokuuta 1970 Bulawayo, Zimbabwe) on eteläafrikkalainen entinen jalkapalloilija, pelipaikaltaan hyökkääjä. Hän edusti seurajoukkueita Yhdysvalloissa, Malesiassa, Ruotsissa, Japanissa ja Suomessa, ja on pelaajauransa jälkeen toiminut valmentajana Yhdysvalloissa.


title: Neathan Gibson

text: Gibson pelasi yliopistojalkapalloa opiskellessaan Yhdysvalloissa floridalaisessa Lynn Universityssä, josta hän valmistui vuonna 1994. Myöhemmin samana vuonna hän teki ensimmäisen ammattilaissopimuksensa sisäliiga Continental Indoor Soccer Leaguessa pelanneen San Jose Grizzliesin kanssa. Sittemmin hän pelasi malesialaisessa Football Association of Sarawakissa, jonka kanssa hän ylsi kerran Malesian jalkapalloliiton cupin loppuotteluun, ruotsalaisessa IFK Norrköpingissä ja japanilaisessa Albirex Niigatassa.


title: Neathan Gibson

text: Gibson siirtyi Suomen Veikkausliigan Myllykosken Palloon kesken kauden 1998. Kaudella 1999 hän teki MyPalle 12 maalia, jotka oikeuttivat maalitilaston jaettuun toiseen sijaan, ja kaudella 2000 yhden vähemmän. MyPa saavutti molemmilla kausilla SM-pronssia ja Gibson oli joukkueen paras maalintekijä.


title: Neathan Gibson

text: Suomesta Gibson palasi Yhdysvaltoihin. Hän pelasi kaudella 2001 sekä Major League Soccerin Colorado Rapidsissä että A-Leaguen Rochester Raging Rhinosissa, joka saavutti liigan mestaruuden. Kausi oli hänen viimeisensä huipputasolla, mutta hän on myöhemmin pelannut muutamia otteluita USL Premier Development Leaguen Des Moines Menacessa ja West Michigan Edgessä.


title: Neathan Gibson

text: Gibson valmensi poika- ja tyttöjoukkueita pelatessaan Japanissa ja Suomessa, ja on Yhdysvaltoihin palattuaan hankkinut Yhdysvaltain jalkapalloliiton A-valmentajalisenssin. Hän on toiminut Premier Development Leaguen Des Moines Menacen pelaajana, apulaisvalmentajana ja akatemiavalmentajana, West Michigan Edgen valmennuspäällikkönä ja PDL-joukkueen päävalmentajana, Grand Valley Soccer Clubin valmennuspäällikkönä, michiganilaisen Ferris State Universityn naisten joukkueen päävalmentajana sekä W-Leaguen West Chicago Firewomenin päävalmentajana. Huhtikuussa 2010 Gibson palasi Des Moines Menaceen, jossa hän toimii PDL-joukkueen apulaisvalmentajana ja akatemian valmennuspäällikkönä.


title: Tuhkakerttuli

text: Tuhkakerttuli ("Conirostrum cinereum") on Etelä-Amerikassa tavattava varpuslintu. Suomenkielisestä nimestään huolimatta laji kuuluu tangaroiden eikä kerttulien heimoon.


title: Tuhkakerttuli

text: Kooltaan tuhkakerttuli on 12–13 cm. Nimialalaji "C. c. cinereum" on selästään lyijynharmaa ja päälaeltaan hieman tummempi. Rinnastaan lintu on vaaleamman harmaa ja vatsastaan kellertävämpi. "C. c. fraseri" -alalajin yksilöt ovat selästään ruskeampia ja "C. c. littorale" on selästään täysin oliivinruskea. Näiden alalajien vatsa on myös kellertävämpi. Kaikilla alalajeilla on siivissä L-mallinen valkoinen laikku. Linnun nokka on melko pienikokoinen ja kartionmallinen.


title: Tuhkakerttuli

text: Tuhkakerttulia tavataan Kolumbiasta, Ecuadorista, Perusta, Boliviasta ja Chilen pohjoisosista. Linnun elinympäristöä ovat pensaikkoiset alueet, metsien reunamaat, puutarhat ja puoliavoimet maastot, joissa kasvaa yksittäisiä puita ja pensaita. Tuhkakerttulia tavataan sekä kuivissa että kosteissa ympäristöissä. Lajin elinympäristöt sijaitsevat yleensä 2 500–4 000 metrin korkeudessa, toisin Perussa ja Chilessä tuhkakerttulia tavataan myös rannikon alankomailta.


title: Tuhkakerttuli

text: Tuhkakerttulit etsivät ravintoa lehvästön joukosta yksin tai pareittain. Lajin ravinto koostuu hyönteisistä ja hedelmistä. Lajin nokka soveltuu hyvin hyönteisten poimimiseen lehdiltä. Tuhkakerttulin on havaittu myös syövän mettä. Tässä ne käyttävät hyväkseen puhkojien ("Diglossa") nokallaan kukkiin tekemiä reikiä.


title: Luettelo Myllykosken Pallo -47:ssä pelanneista jalkapalloilijoista

text: Tämä on luettelo Myllykosken Pallo -47:ssä pelanneista jalkapalloilijoista. Luettelossa ovat Myllykosken Pallo -47:ssä Suomen jalkapallon korkeimmalla sarjatasolla Mestaruussarjassa (1975) tai Veikkausliigassa (1992–2014) vähintään yhden ottelun pelanneet jalkapalloilijat.


text: Kaudet-sarakkeessa ovat kaudet, joina pelaaja on pelannut vähintään yhden sarjaottelun MyPan joukkueessa. Kausia, joina pelaaja on kuulunut joukkueen kokoonpanoon, mutta ei ole pelannut yhdessäkään sarjaottelussa, ei ole mukana. Saavutukset-sarakkeessa ovat pelaajan MyPassa saavuttamat kultaiset, hopeiset ja pronssiset Suomen-mestaruusmitalit sekä Suomen cupin mestaruudet.


text: Eniten otteluita korkeimmalla sarjatasolla MyPassa on pelannut Toni Huttunen, joka pelasi 441 ottelua kausina 1992–2009. Hän on myös seuran menestynein pelaaja yhdellä SM-kullallaan, viidellä SM-hopeallaan, kolmella SM-pronssillaan ja kolmella Suomen cupin mestaruudellaan. Eniten maaleja korkeimmalla sarjatasolla MyPassa on tehnyt Saku Puhakainen, joka teki 75 maalia kausina 2000–2009.


text: Kansainvälisesti menestyneimpiä MyPan entisiä pelaajia ovat Jari Litmanen (MyPassa kaudella 1992) ja Sami Hyypiä (1992–1995), joille MyPa oli viimeinen seurajoukkue Suomessa ennen siirtymistä ulkomaille. Molemmat ovat muun muassa pelanneet yli 100 maaottelua ja voittaneet Mestarien liigan. Trinidadtobagolainen Brent Sancho (1999) ja togolainen Kuami Agboh (2007–2008) edustivat maitaan vuoden 2006 maailmanmestaruuskilpailuissa.


text: MyPaa korkeimmalla sarjatasolla edustaneista pelaajista Ilkka Mäkelä ja Janne Lindberg ovat myöhemmin toimineet myös joukkueen päävalmentajana korkeimmalla sarjatasolla.


text: Tämän lisäksi MyPassa on pelannut myös muun muassa englantilainen Dean Wilkins kausina 1981 ja 1982. Wilkins on tehnyt mittavan pelaaja- ja valmentajauran Englannissa. Myös Tottenhamissa Valioliigaa pelannut Pat Corbett pelasi joukkueessa kaudella 1991.


title: Abdelhafid Tasfaout

text: Abdelhafid Tasfaout (, s. 11. helmikuuta 1969 Oran) on algerialainen entinen jalkapalloilija, pelipaikaltaan keskikenttäpelaaja. Hän on Algerian maajoukkueen kautta aikain paras maalintekijä.


title: Abdelhafid Tasfaout

text: Hänet nimitettiin heinäkuussa 2010 Algerian jalkapallomaajoukkueen uudeksi toimitusjohtajaksi.


title: Gillis Bildt

text: Didrik Anders "Gillis" Bildt (16. lokakuuta 1820 Göteborg – 22. lokakuuta 1894 Tukholma) oli ruotsalainen poliitikko, vapaaherra, upseeri ja marsalkka. Hän oli Ruotsin pääministerinä vuodet 1888–1889.


title: Gillis Bildt

text: Gillis Bildt on isänisän isänisä Carl Bildtille. Hän syntyi Göteborgissa mutta hänet kirjattiin hoviseurakuntaan Tukholmassa, everstiluutnantti Daniel Fredrik Bildtin ja Christina Elisabeth Frödingin poikana.


title: Gillis Bildt

text: Bildtistä tuli vuonna 1837 upseeri, ja hän yleni kenraalimajuriksi 1859. Vuosina 1858–1962 Bildt oli komentajana Gotlannissa. Vuonna 1851 hänestä tuli Oskar I:n adjutantti, ja 1859 Kaarle XV:n. Ritarihuoneessa hänet laskettiin konservatiiveihin (""junkrarna""), mutta silti hän suositteli kuitenkin muodostusuudistusta 1865. Maaherrana Gotlannissa hän toimi vuosina 1858–1862, överståthållari Tukholmassa hän oli 1862–1874.


title: Gillis Bildt

text: Vuosina 1874–1886 hän oli lähettiläs Berliinissä, ja marsalkka Oscar I:n luona vuodesta 1886. Vapaaherra hänestä tuli 1864.


title: Gillis Bildt

text: Vuonna 1887 Gillis Bildt valittiin ensimmäiseen kamariin protektionistina. Eduskuntamiehenä hän oli konservatiivi. Kun arkkipiispa Anton Niklas Sundberg ei halunnut tulla pääministeriksi, kuningas kutsui Bildtin hänen sijaan 6. tammikuuta 1888. Hän erosi tehtävästään jo 12. lokakuuta 1889.


title: Costa Rican presidentti

text: Costa Rican presidentti on Costa Rican valtionpäämies ja hallituksen johtaja. Presidentti valitaan neljän vuoden välein suoralla vaalilla ja hänen tehtäviinsä kuuluu esimerkiksi hallituksen ministereiden nimittäminen.


title: Juan Mónaco

text: Juan Mónaco (s. 29. maaliskuuta 1984 Tandil) on argentiinalainen tennispelaaja. Parhaimmillaan hän on ollut miesten maailmanlistan sijalla kymmenen heinäkuussa 2012. Hän on voittanut urallaan seitsemän ATP-turnausta kaksinpelissä.


title: Juan Mónaco

text: Vuosi 2007 oli Mónacolle menestyksekäs vuosi. Hän aloitti vuoden pääsemällä puolivälierään Heineken Openissa. Puolivälierän hän hävisi Agustin Callerille. Hän pääsi puolivälierään myös Brasil Openissa, häviten sen Juan Ignacio Chelalle. Mónaco kilpaili kotiturnauksessaan Copa Telmexissä Buenos Airesissa. Hän voitti turnauksen finaalissa Alessio Di Mauron luvuin 6–1, 6–2. Tämä oli Mónacon ensimmäinen ATP-tason turnausvoitto. Hamburg Masters -turnauksessa hän hävisi toisella kierroksella ykköseksi sijoitetulle Roger Federerille luvuin 3–6, 6–2, 4–6. Hypo Group Tennis International -turnauksessa hän otti toisen ATP-turnausvoiton, kun finaalissa hän voitti Gaël Monfilsin 7–6(3), 6–0. Mercedes Cupissa Stuttgartissa hän hävisi puolivälierässä Rafael Nadalille 1–6, 3–6.


title: Juan Mónaco

text: Mónaco voitti kolmannen turnauksensa Austrian Openissa. Puolivälierässä hän voitti ykköseksi sijoitetun Tommy Robredon 6–2, 2–6, 6–2 ja Potito Staracen finaalissa 5–7, 6–3, 6–4. Cincinnati Masters-turnauksessa hän voitti maailmanlistan kakkosen, Rafael Nadalin 7–6(5), 4–1 luov., kunnes hävisi Sam Querreylle kolmannella kierroksella. Stockholm Openissa hän pääsi puolivälierään asti, jossa hävisi Tommy Haasille. Australian avoimissa ja Wimbledonissa hän hävisi Nicolas Mahutille ja Kristof Vliegenille ensimmäisellä kierroksella. Hän pääsi neljännelle kierrokselle Ranskan avoimissa ja Yhdysvaltain avoimissa, häviten entiselle Ranskan avointen voittajalle Guillermo Cañasille ja Novak Đokovićille. Hän lopetti kauden maailmanlistan 23:ntena.


title: Juan Mónaco

text: Vuoden 2008 Mónaco aloitti pääsemällä Heineken Openin semifinaaliin, häviten sen Philipp Kohlschreiberille. Australian avoimissa hän pääsi kolmannelle kierrokselle asti, kunnes hävisi Tomáš Berdychille. Movistar Openissa hän pääsi finaaliin, mutta loukkasi nelinpelissä itseään, eikä pystynyt pelaamaasn finaalissa Fernando Gonzálezia vastaan. Turnauksen jälkeen hän saavutti korkeimman sijoituksensa maailmanlistalla, joka oli 14:s.


title: Juan Mónaco

text: Mónaco pääsi puolivälierään Valencia Openissa ja toiselle kierrokselle Monte Carlo Masters-turnauksessa. Hypo Group Tennis International -turnauksessa hän pääsi finaaliin asti, mutta hävisi sen ykköseksi sijoitetulle Nikolai Davydenkolle.


title: Juan Mónaco

text: Orange Warsaw Openissa hän pääsi semifinaaliin, jonka hän hävisi Tommy Robredolle. Pekingin olympialaisissa hän hävisi Marin Čilićille 1. kierroksella luvuin 4–6, 7–6(5), 3–6. Nelinpelissä hän voitti parinsa Luis Hornan kanssa Heineken Openin. US Openissa hän pääsi parinsa kanssa semifinaaliin asti, häviten sen Lukáš Dlouhýlle ja Leander Paesille.


title: Juan Mónaco

text: Buenos Airesin turnauksessa Mónaco pääsi finaaliin, mutta hävisi sen Tommy Robredolle 5–7, 6–2, 6–7(5). Hän pääsi ensimmäisen kerran Masters-turnauksen puolivälieriin Internazionali BNL d'Italia -turnauksessa voittamalla Andy Murrayn toisella kierroksella 1–6, 6–3, 7–5, Marin Čilićin kolmannella kierroksella 6–4, 6–4, kunnes hävisi Fernando Gonzálezille 6–2, 3–6, 4–6. Ruotsin avoimissa hän voitti kahdeksanneksi sijoitetun Maximo Gonzalesin 7–6(4), 3–6, 6–1, Victor Crivoin 6–0, 7–6(1), Fernando Verdascon 6–1, 3–1 luov., ja Tommy Robredon 6–0, 6–2, kunnes hävisi finaalissa kotimaan Robin Söderlingille 3–6, 6(4)–7. US Openin avauskierroksella hän hävisi turnauksen lopulta voittaneelle Juan Martin del Potrolle luvuin 6–3, 6–3, 6–1.


title: Juan Mónaco

text: Mónaco aloitti vuoden Heineken Openilla, jossa hän voitti Horacio Zeballosin 6–3, 6–0, mutta hävisi toisella kierroksella hallitsevalle mestarille, John Isnerille 5–7, 6–4, 6–3. Australian avoimissa hän voitti Ernests Gulbisin 6–3, 7–6(5), 6–1 ja Michaël Llodran 3–6, 3–6, 7–6(5), 6–1, 6–3. Kolmannella kierroksella hän hävisi Nikolai Davydenkolle 6–0, 6–3, 6–4. Mónaco hävisi Thomaz Belluccille 6–2, 0–6, 6–4 Movistar Openin finaalissa. Monte-Carlo Rolex Masters -turnauksessa hän voitti karsija Jarkko Niemisen luvuin 7–5, 7–5 ensimmäistä kertaa heidän kolmesta kohtaamisestaan. Ranskan avointen avauskierroksella hän hävisi Grega Žemljalle ja Wimbledonin hän jätti väliin loukkaantumisen takia. Yhdysvaltain avoimissa hän hävisi avauskierroksella maailmanlistan sijalla 205 olleelle Peter Polanskylle suoraan kolmessa erässä.


title: Horacio Zeballos

text: Horacio Zeballos Jr. (s. 27. huhtikuuta 1985 Mar del Plata) on argentiinalainen tennispelaaja. Parhaimmillaan hän on ollut ATP-listan sijalla 41 marraskuussa 2009. Zeballos pelaa vasemmalla kädellä, ja hän siirtyi ammattilaiseksi vuonna 2003. Nelinpelissä hän on voittanut kaksi ATP-turnausta.


title: Horacio Zeballos

text: Zeballos pelasi suurimman osan turnauksistaan ATP-haastajaturnauksissa. Hän voitti viisi kaksinpeliturnausta ja kuusi nelinpeliturnausta. Hän pelasi St. Petersburg Openissa ja pääsi finaaliin voittamalla Juri Štšukinin, Aleksandr Dolgopolovin, Ernests Gulbisin ja Igor Kunitsynin, kunnes hävisi Serhi Stah’ovskyille kolmieräisen ottelun.


title: Horacio Zeballos

text: Zeballosin kausi alkoi vaisusti. Aucklandissa hän hävisi Juan Mónacolle, Australian avoimissa Philipp Kohlschreiberille ja Santiagossa Łukasz Kubotille. Zeballos sai hyvän avauksen nelinpelikaudelle. Ensimmäisessä turnauksessaan, Heineken Openissa, Zeballos ja Rogier Wassen voittivat maailmanlistan ykkösparin Bob ja Mike Bryanin. Australian avointen nelinpelissä Zeballos ja Leonardo Mayer pääsivät kolmannelle kierrokselle asti ja Movistar Openissa Zeballos pääsi finaaliin parinsa Potito Staracen kanssa. Tämän jälkeen hän aloitti massakauden Copa Telmexissä, jossa hän ensimmäisellä kierroksella voitti entisen Ranskan avointen mestarin, Gastón Gaudion luvuin 6–3, 3–6, 6–3. Zeballos voitti myös entisen maailmanlistan nelospelaajan, Carlos Moyàn 6–4, 6–4. Näin Zeballos pääsi ensimmäisen kerran puolivälierään ATP-turnauksessa sitten viime vuoden lokakuun. Puolivälierässä hän kuitenkin hävisi maanmiehellensä, Juan Monacolle. Nelinpelissä Zeballos ja Sebastian Prieto voittivat neljänneksi sijoitettuna koko turnauksen. Finaalissa he päihittivät parin Simon Greul ja Peter Luczak luvuin 7–6, 6–1. Tämä oli Zeballosin ensimmäinen ATP-turnausvoitto.


title: Horacio Zeballos

text: US Men's Clay Court Championships -turnauksessa hän voitti Taylor Dentin, Dudi Selan ja maailmanlistan sijalla 11 olevan Fernando Gonzálezin. Semifinaalissa hän hävisi Juan Ignacio Chelalle, joka voitti lopulta turnauksen. Monte Carlo Masters -turnauksessa hän hävisi 1. kierroksella Tommy Robredolle ja Barcelona Openissa Pablo Cuevasille. Rome Masters -turnauksessa hän hävisi John Isnerille. Ranskan avoimissa hän selviytyi toiselle kierrokselle voitettuaan ensimmäisellä kierroksella Martin Fischerin. Toisella kierroksella hän hävisi turnauksen lopulta voittaneelle Rafael Nadalille.


title: Horacio Zeballos

text: Ensimmäistä kertaa Wimbledonin pääsarjassa pelannut Zeballos putosi jo avauskierroksella jatkosta hävittyään Lu Yen-hsunille. Yhdysvaltain avoimissa Zeballos hävisi avauskierroksella Igor Andrejeville.


title: Timea Bacsinszky

text: Timea Bacsinszky (s. 8. kesäkuuta 1989 Lausanne) on sveitsiläinen tennispelaaja. Parhaimmillaan hän on ollut kaksinpelissä WTA-listan yhdeksäntenä toukokuussa 2016. Hän on voittanut urallaan neljä WTA-turnausta kaksinpelissä ja viisi turnausta nelinpelissä.


title: Timea Bacsinszky

text: Juniori-urallaan Bacsinszky pääsi semifinaaliin Australian avoimissa 2004, häviten sen Shahar Pe'erille, Ranskan avoimissa 2004, häviten Madalina Gojnealle ja Australian avoimissa 2005, häviten Ágnes Szávaylle. Hänen ammattilaisuransa läpimurto tapahtui Zürichin avoimissa 2006, kun hän voitti entisen Grand Slam-voittaja, Anastasia Myskinan 6–3, 6–3 ja Francesca Schiavonen 6–1 luov. Lopulta Bacsinszky hävisi Maria Sharapovalle 4–6, 3–6.


title: Timea Bacsinszky

text: Vuonna 2009 hän voitti ensimmäisen WTA-turnauksensa kaksinpelissä. Luxemburgin finaalissa hän voitti Saksan Sabine Lisickin 6–2, 7–5. Vuonna 2010 Sony Ericsson Openissa hän voitti Bethanie Mattek-Sandsin 6–4, 6–4 ja toisella kierroksella kahdeksanneksi sijoitetun maailmanlistan 11:n Li Nan 6–4, 4–6, 7–6(3). Kolmannella kierroksella hän voitti Polona Hercogin 6–2, 6–2, mutta hävisi neljännellä kierroksella Yanina Wickmayerille.


title: Adobe Flash Player

text: Adobe Flash Player on ohjelma, jota käytetään Adobe Flash (SWF) -tiedostoja tukevien animaatioiden ja elokuvien katseluun. Adobe Flash Playerin on alun perin kehittänyt Macromedia. Ohjelma sisältää sekä multimedian luontiohjelman sekä Adobe Flash Playerin. Se käyttää vektoreita, grafiikkaa ja kirjoituskieltä, jota kutsutaan ActionScriptiksi.


title: Adobe Flash Player

text: Adobe Flash Player suunniteltiin alun perin näyttämään kaksiulotteista vektorianimaatiota, mutta nykyisin sillä voi luoda monipuolisia internetsovelluksia sekä suoratoistaa videota ja ääntä. Se minimoi tiedostokoon ja luo tiedostoja, jotka säästävät siirto- ja latausnopeutta.


title: Adobe Flash Player

text: Flash Player toimii monilla internetselaimilla, kuten Internet Explorerilla, Mozilla Firefoxilla, Operalla ja Safarilla.


title: Adobe Flash Player

text: Adobe Flash Player 10 on suunniteltu Windows 2000:lle sekä myöhemmin Linuxille, Solarikselle ja MAC OS X:lle. Versio 9 on käytettävissä Linux/ARM-pohjaisessa Nokia 770/N800/N810:issa, Mac OS:ssa ja Windows 95/NT:ssä. Muut Flash Playerit ovat OS/2:lle, Symbian OS:lle, Palm OS:lle ja IRIXille. Jopa Sony ja Nintendo ovat hyödyntäneet Playeria konsoleissaan.


title: Adobe Flash Player

text: Aiemmat versiot (2–8) ovat nimeltään Macromedia Flash Player. Flash Player 2 on tehty vuonna 1997, ja se sisälsi rajoitetun äänen ja koostui lähinnä vektoreista ja liikkeestä. Flash Player 5:een (vuonna 2000) tuli mukaan ActionScript, mikä toi merkittävää edistystä. Kun Adobe Flash Player 7 (vuonna 2003) julkaistiin, kännykät pystyivät toistamaan Flash-sisältöä. Nykyään Flashin mobiiliversiota ei enää tueta.


title: Adobe Flash Player

text: Adobe Flash Playerista on löytynyt monia vakavia tietoturva-aukkoja, ja suuren suosionsa takia se on myös hakkereiden suosiossa. Firefoxin Flash-liitännäinen estettiin oletuksena heinäkuussa 2015 tietoturva-aukkojen vuoksi. Facebookin tietoturvapomo Alex Stamos totesi Twitterissä, että ”Adoben on aika julkistaa Flashin kuolinpäivä”. Flashin korvaaminen tulee kuitenkin olemaan hidasta, sillä liitännäistä käytetään yhä monilla sivustoilla.


title: Adobe Flash Player

text: Adobe Flash Player tarvitsee toimiakseen internetyhteyden, ja se on yhteydessä sivuihin, jotka sisältävät Flashin. Se sallii tiedostojen jäljittämisen (PIE ja Paikalliset jaetut objektit), jotka ovat säilössä kovalevyllä, ja se voi lähettää henkilökohtaista tietoa internetiin käyttäjän tietämättä. Näin tehdessään se rikkoo internetyksityisyyttä. Flash Playerissa on kuitenkin sen estämiseen asetuksia.


title: Kortejärvi (Utajärvi)

text: Kortejärvi on Oulujoen vesistöalueeseen kuuluva järvi Utajärven Naamankylän Järvikylän alueella, josta saa osaltaan alkunsa Naamanjoki. Järven länsi-luoteispuolella on laaja Kivisuon-Säippäsuon soidensuojelualue. Pohjois- ja etelärannalla on muutamia kesäasumuksia, Hautakankaalla kota ja venepaikkoja. Kapustasuon turvetuotantoalue on järvestä hieman lounaaseen.


title: Eliteschule des Fußballs

text: Eliteschule des Fußballs on Saksan jalkapalloliiton antama tunnustus, joka myönnetään koulun, liiton ja seurajalkapallon yhteistyössä onnistuneille seuroille ja kouluille. Ensimmäisen kerran tunnustus myönnettiin vuonna 2006 Cottbusissa.


title: Eliteschule des Fußballs

text: Arvonimen kriteerit koostuvat kahdeksastatoista kriteeristä, jotka täyttämällä koulu saa arvonimen.


title: Paatinjoki

text: Paatinjoki on Oulujoen vesistöalueeseen kuuluva pari kilometriä pitkä joki Kainuussa, Vaalan Paatinjärven ja Otermanjärven välillä. Joki lähtee Paatinjärven lounaiskolkasta Paatinsuon laidalta ja laskee Otermanjärveen Oterman kylän länsilaidalla Talliniemen kohdalla. Jokivarsi on asumaton eikä sinne ole tieyhteyttä tai edes polkua, seututie 800 tosin ylittää joen Oterman kylän kohdalla.


title: Grand Islen hurrikaani

text: Grand Islen hurrikaani oli Saffir-Simpsonin asteikolla luokan 3 hurrikaani, joka tappoi ainakin 370 ihmistä Yhdysvaltain etelärannikolla syyskuussa 1909. Se iski maihin Grand Islessä Louisianassa 21. syyskuuta ja vaikutus lakkasi seuraavana päivänä Missourissa. Aineelliset vahingot silloisessa rahassa olivat 11 miljoonaa dollaria.


title: Dioxyde

text: Dioxyde on espanjalainen dark electro -yhtye. Heidän ensimmäinen albuminsa, Torschlüsspanik, julkaistiin vuonna 2002.


title: Dioxyde

text: Vuonna 1999 Maro Calvo tapasi Carlos Ruizin Madridilaisessa klubissa ja antoi hänelle kasetin, joka sisälsi kolme kappaletta jotka julkaistiin nimellä DIOXYDE. Hän antoi ne Carlosille, jotta hän saisi tietää kokeneen EBM DJ:n mielipiteen. Carlos oli vakuuttunut ja lyhyen ajan päästä hän jopa liittyi yhtyeeseen, auttamaan tuotannossa ja soittamaan keikoilla kosketinsoittimia.


title: Dioxyde

text: Vuonna 2000 Johan Van Roy Suicide Commandosta löysi yhtyeen ja hetkeä myöhemmin tarjosi heille osuuden "deCODEr 1" kokoelmalevylle.


title: Tervajoki (Vaala)

text: Tervajoki on Oulujoen vesistöalueeseen kuuluva joki Vaalassa Pienanjärven ja Otermanjärven välillä. Se lähtee Pienanjärven lounaisnurkasta Niilonniemen kohdalta ja laskee etelälounaaseen Otermanjärven Joensuunperän kylän luoteisnurkkaan. Jokivarsi on urheilukalastajien suosima, sinne menee useita metsäautoteitä, seututie 800:lta lännestä sekä etelän puolen maanteiltä. Ylhäältä alaspäin joen suurimmat kosket ovat Nisuankoski, Vääräkoski, Ahokoski, Syvänalanen, Pirunkoski, Pystönkoski (nuotiopaikka) ja Holtto (nuotiopaikka). Joki sopii myös melojille. Jokivarsi on asumaton aivan ylävirtaa lukuun ottamatta.


title: Itä-Alpit

text:
Itä-Alpit on Alppien vuoriston itäosa. Se ulottuu kuuden valtion alueelle: Saksa, Italia, Liechtenstein, Itävalta, Sveitsi ja Slovenia.
Alueen länsiraja vedetään usein Reinin laaksosta Splügeninsolaan ja siitä etelään Italian Comojärvelle asti. Länsi-Alppeihin verrattuna Itä-Alpit ovat jonkun verran matalampia ja pyöreämuotoisempia, ja niissä on matalammat solat. Tunnettuja solia ovat Berninasola (2 330 m) ja Brennersola (1 370 m).


title: Itä-Alpit

text: Itä-Alpeilta louhitaan rautaa, sinkkiä, lyijyä ja elohopeaa sekä vuorisuolaa. Tyypillinen vuotuinen sademäärä on 1200-2000 millimetriä.


title: Itä-Alpit

text: Vuonna 1984 "Alpenvereinseinteilung der Ostalpen (AVE)" esitti Itä-Alppien jakamista neljään pääalueeseen ja nämä edelleen 75 pienempään alueeseen. Aluejako perustuu suurelta osin tohtori Josef Morigglin vuonna 1924 esittämään jakoon, ja siinä kullekin alueelle on annettu numero. Numerot kuitenkin poikkeavat hieman niistä, joita käytetään luetteloissa, joissa esiintyvät myös Länsi-Alppien alueet.


title: Itä-Alpit

text: Itä-Alppien pääalueet paikallisalueineen (suluissa luokittelunumero):


title: Saw (lyhytelokuva)

text: Saw on 9 ½ minuuttia kestävä australialainen lyhytelokuva vuodelta 2003. Sen ohjasi James Wan ja käsikirjoitti Leigh Whannell, joka myös esiintyy siinä. Alun perin se tehtiin mainostamaan kokopitkää "Saw"-elokuvaa studioille ja näyttelijöille. Varsinainen elokuva tehtiinkin 2004. Internetissä lyhytelokuvaa kutsutaan nimellä "Saw 0.5". Siitä tuli lopulta kohtaus varsinaiseen elokuvaan, jossa kuitenkin käänteistä karhunrauta-ansaa pitää Amanda Young (Shawnee Smith) eikä David. Alkuperäinen lyhytelokuva on "Saw: Uncut Edition"-DVD:n toisella levyllä.


title: Saw (lyhytelokuva)

text: Nuori mies David (Whannell) on kuulusteluhuoneessa puhumassa nimettömälle, epäsympaattiselle poliisille (Paul Moder). David on käsiraudoissa ja hänen kasvoillaan ja paidallaan on verta. Pöydällä on esineitä todistepusseissa. Savuketta poltellen hän kertoo poliisille, että hänen lopetettuaan työnsä sairaalassa, hänet iskettiin tajuttomaksi ja vietiin isoon huoneeseen.


title: Saw (lyhytelokuva)

text:
Huoneessa David heräsi tuoliin sidottuna suuri ruosteinen metalliesine lukittuna päässään.
Vähän ajan kuluttua vieressä oleva tv käynnistyi ja alkoi näyttää videota pelottavasta nukesta nimeltään Billy. Ääni kertoo, että hänen päässään oleva laite on ”käänteinen karhunrauta”, joka on kiinnitetty hänen leukoihinsa ja joka tulee repimään hänen kasvonsa auki suurella voimalla, jollei hän aukaise sen lukkoa sitä ennen. Nukke kertoo, että avain löytyy hänen kuolleen sellitoverinsa mahasta.


title: Saw (lyhytelokuva)

text: David saa siteensä rikottua, mutta samalla laukaisee ajastimen laitteen takaosassa. Huoneen toiselta puolelta hän löytää ruumiin, kuten luvattiinkin; mies (Dean Francis) on kuitenkin elossa vaikkakin täysin halvaantunut. David panikoi ja aukaisee miehen vatsan, löytää avaimen, avaa laitteen ja heittää sen pois juuri kun se laukeaa.


title: Saw (lyhytelokuva)

text: David alkaa huutaa ja itkeä kauhusta. Huoneen ovelle tulee Billy-nukke kolmipyörällä. Hän onnittelee Davidia selviämisestä, ja kertoo hänelle että hän on todistanut, ettei enää ole kiittämätön elossaolemisesta.


title: Saw (lyhytelokuva)

text: Lyhytelokuva loppuu kun poliisi kysyy ”Oletko kiitollinen, David?” mikä saa nuoren miehen taas murtumaan. Lopputekstien aikana näytetään CGI-kopiota pesuhuoneesta, jota myöhemmin käytettiin varsinaisessa "Saw"-elokuvassa, vaikkakin pienin muutoksin. Seinällä näkyvässä tirkistysaukossa näkyy silmä, mitä ideaa käytettiin myöhemmin toisten ansojen kohdalla.


title: Pienanjärvi

text: Pienanjärvi sijaitsee Puolangan ja Vaalan raja-alueella Puokiolta viitisen kilometriä linnuntietä lounaaseen.


title: Pienanjärvi

text: Järvi on pitkänomainen kaakko-luodesuunnassa, kapeimmillaan nelisensataa metriä mutta pituudeltaan noin neljä kilometriä. Idästä päin siihen laskee Kitkanjoki Mätäsjärvestä, järven oma laskujoki Tervajoki taas lähtee sen kaakkoiskulmasta ja laskee Otermanjärveen Joensuunperällä Vaalassa.


title: Pienanjärvi

text: Järvi on matala, syvimmilläänkin vain reilut kolme metriä. Pohjoisrannalla on asutusta ja sinne on tieyhteys, järven länsipään vierestä kulkee seututie 800. Pohjoispuolen Puokiojärvestä Pienanjärven erottaa vain kapea kannas, mutta järvien välinen vesiyhteys on idästä päin Puokiojoen, Mätäsjärven ja Kitkanjoen kautta.


title: Choi Jin Sil

text: Choi Jin Sil (24. joulukuuta 1968 – 2. lokakuuta 2008) oli eteläkorealainen näyttelijä ja malli. Häntä pidetään yhtenä parhaista eteläkorealaisista näyttelijöistä ja hänen lempinimensä on "kansakunnan näyttelijä".


title: Choi Jin Sil

text: Choi Jin Sil oli Choi Guk-hyeonin ja Jeong Ok-sukin vanhin lapsi. Hän syntyi Soulissa 24. joulukuuta 1968. Hänellä oli myös nuorempi veli Choi Jin-yeong, joka toimi näyttelijänä ja laulajana. Choi Jin-yeong teki itsemurhan 29. maaliskuuta 2010.


title: Choi Jin Sil

text: Choi Jin Silin perhe oli köyhä, ja yhteen aikaan hänen äitinsä piti kadulla pientä kojua, jossa myytiin ruokaa. Choi Jin Sil haaveili tähteydestä selvitäkseen köyhyydestä.


title: Choi Jin Sil

text: Kuuluisuudestaan huolimatta Choi oli tunnettu säästäväisyydestään.


title: Choi Jin Sil

text: Choi Jin Sil aloitti uransa näyttelemällä tv-mainoksissa. Hän alkoi saavuttaa kuuluisuutta Samsung Electronicsin mainoskampanjassa, jossa hän näytteli tuoretta aviovaimoa.


title: Choi Jin Sil

text: Vuonna 1988 hän näytteli ensimmäistä kertaa tv-sarjassa, ja hänen ensimmäinen elokuvansa valmistui vuonna 1990. Hän julkaisi vuonna 1998 omaelämäkerran, jossa hän tarkastelee muutosta tavallisesta opiskelijasta kuuluisaksi näyttelijättäreksi.


title: Choi Jin Sil

text: Vuonna 1994 Choi Jin Silin kiertuemanageri murhasi hänen entisen managerinsa Byeong-sun. Choi Jin Sil kutsuttiin todistamaan oikeudessa.


title: Choi Jin Sil

text: Vuonna 2000 Choi Jin Silin avioliitto baseball-pelaaja Jo Sung-minin kanssa herätti laajaa huomiota. Choi synnytti avioliitossa kaksi lasta, pojan vuonna 2001 ja tyttären vuonna 2003.


title: Choi Jin Sil

text: Marraskuussa 2002 Jo pahoinpiteli raskaana olleen Choin. Elokuussa 2004 tapahtui toinen pahoinpitely, ja syyskuussa 2004 avioliitto päättyi eroon. Choi sai lasten huoltajuuden, ja Jo sai tavata lapsia vain yhteisellä sopimuksella. Vuonna 2008 Korean perherekisterin säännöksiä muutettiin siten, että lapset voivat käyttää halutessaan käyttää äitinsä nimeä, ja Choin lasten nimet muutettiin tähän muotoon.


title: Choi Jin Sil

text: Elokuussa 2004 Choi Jin Sil astui julkisuuteen perheväkivallan uhrina. Tämän seurauksena mainostaja Shinhan Engineering and Construction irtisanoi Choin kanssa tehdyn sopimuksen, koska katsoi, että tämä ei ollut "esiintynyt arvokkaasti". Choi esiintyi julkisuudessa ruhjeisena.


title: Choi Jin Sil

text: 4. kesäkuuta 2009 Etelä-Korean korkein oikeus kumosi aiemman päätöksen. Korkeimman oikeuden päätöksen mukaan Choi oli oikeutettu korvaukseen aiheettomasta sopimuksen irtisanomisesta. Oikeuden päätöksessä kuitenkin arvosteltiin Choin toimintaa ja katsottiin, että se ei noudattanut "sosiaalista ja moraalista kunniaa".


title: Choi Jin Sil

text: 9. kesäkuuta 2009 Korean Womenlink, Korean naisten tukipuhelin ja Korean naisten yhdistys julkaisivat lausunnon, jossa arvosteltiin oikeuden päätöstä. Lausunnossa arvosteltiin Korkeinta oikeutta siitä, että se ei tunnustanut perheväkivallan uhrien kärsimyksiä.


title: Choi Jin Sil

text: Choi Jin Silin äiti löysi tämän kuolleena suihkusta 2. lokakuuta 2008. Hänen nuorempi veljensä Choi Jin-yeong kutsuttiin paikalle, ja tämä kutsui paikalle poliisin.


title: Choi Jin Sil

text: Choin omaiset vastustivat aluksi viranomaisten päätöstä tehdä Choille ruumiinavaus. Ruumiinavauksen perusteella viranomaiset totesivat Choin kuolemansyyksi itsemurhan. 29. maaliskuuta 2010 Choin veli löydettiin kuolleena, ja myös hänen kuolemansyyksi on todettu itsemurha.


title: Choi Jin Sil

text: Choi Jin Silin hautapaikan ympärille asennettiin valvontakamerat. 15 elokuuta 2009 Choi Jin Silin uurna varastettiin. Poliisi jäljitti varkaan valvontakameroiden perusteella ja löysi uurnan tämän kotoa.


title: Choi Jin Sil

text: Choi Jin Silin muistoksi on rakennettu Gapsan Parkin hautausmaalle, Yangpyeongiin pieni puisto. Hänet haudattiin uudestaan 28. syyskuuta 2009, ja hautapaikan ympärille on asennettu erilaisia valvontajärjestelmiä.


title: Jonathan Taylor Thomas

text: Jonathan Taylor Thomas (s. 8. syyskuuta 1981) on yhdysvaltalainen näyttelijä ja aiempi lapsitähti ja teini-idoli. Hänet tunnettiin hyvin roolistaan tilannekomediasarjassa "Koti kuntoon" sekä nuoren Simban ääniroolista Disneyn "Leijonakuninkaassa".


title: Jonathan Taylor Thomas

text: Syntymänimeltään Jonathan Taylor Weiss syntyi Bethlehemissä Pennsylvaniassa Claudine Weissin (o.s. Gonsalves) ja Stephen Weissin lapseksi. Hänen vanhempansa kuitenkin erosivat pojan ollessa seitsemän, vuonna 1989. Thomasin setä on näytelmäkirjailija-näyttelijä Jeff Weiss.


title: Jonathan Taylor Thomas

text: Vuonna 1990 Thomas sai roolin Kevin Bardyna lyhytikäisessä televisiosarjassa "The Bradys". Vuonna 1991, kymmenvuotiaana, hän sai roolin Randall William "Randy" Taylorina televisiosarjassa "Koti kuntoon". Hän jatkoi näyttelemistä sarjassa teinivuosiinsa asti, mutta jätti sarjan vuonna 1998 aikeinaan keskittyä enemmän opiskeluun. Sarjan aikana hän myös antoi äänensä nuorelle Simballe vuoden 1994 Disney-elokuvaan "Leijonakuninkaaseen".


title: Jonathan Taylor Thomas

text: Thomas näytteli elokuvissa "Jouluksi kotiin", "Viikari vauhdissa", "Tom ja Huck", "Pinokkion seikkailut", "Villi Amerikka", "Common Ground", "Walking Across Egypt" ja "Speedway Junky". Hän oli myös vierailevassa roolissa ABC:n tilannekomediassa "Teinitytön kasvatusopas" aikaisin vuonna 2004, ja esiintyi myös vuosina 2002 ja 2004 sarjassa "Smallville". Vuonna 2005 hän vieraili etsivädraamassa "Veronica Mars".


title: Jonathan Taylor Thomas

text: Saatuaan rooleja elokuvista, kuten "Common Ground" ja "Speedway Junky", joissa molemmissa Thomas esitti homoa, alkoivat huhut liikkua siitä, että hän oli itsekin homo. Ne lähtivät liikkeelle LGBT-aktivisti Norman Jones IV:n kommenteista sekä nettisivu CyberSleazen infoista. Thomas kiisti kaikki huhut vuonna 2000 haastatteluissaan "The Advocate" -lehdessä sekä haastattelussa Jay Lenon kanssa.


title: G.U.T.

text: G.U.T. on saksalainen grindcore-yhtye, joka perustettiin vuonna 1991. Sen perusti nykyisin Berliinissä asuva kirjailija ja muusikko Cornelius Jakhelln.


title: Länsi-Alpit

text: Länsi-Alpit on Alppien vuoriston länsiosa. Se ulottuu neljän valtion alueelle: Monaco, Ranska, Italia ja Sveitsi. Länsi-Alpit ovat tyypillisesti korkeampia kuin Itä-Alpit.


title: Länsi-Alpit

text: Alueen itäraja vedetään usein Reinin laaksosta Splügeninsolaan ja siitä etelään Italian Comojärvelle asti.


title: Länsi-Alpit

text: Vanhan jaon mukaan Alppien 26 alueesta 14 on Läntisillä Alpeilla.


title: Länsi-Alpit

text: Länsi-Alpeille ei ole samanlaista vakiintunutta aluejakoa kuin Itä-Alpeille. Oheinen jako on Itävallasta vuodelta 2006, ja siinä länsiosa jaetaan 27 alueeseen.


title: Hard Time on Planet Earth

text: Hard Time on Planet Earth oli lyhytikäinen yhdysvaltalainen sci-fi-televisiosarja, joka esitettiin CBS-kanavalla korvaavana ohjelmana keskellä kautta vuonna 1989. Sitä tehtiin kolmetoista jaksoa joissa näytteli pääosaa Martin Kove, ja sen luojat olivat Jim ja John Thomas.


title: Hard Time on Planet Earth

text: Päähahmo oli avaruusolento (Kove), joka palveli valtavassa planeettojenvälisessä taistelussa. Taiston jälkeen häntä syytettiin vastarinnasta planeetan johtavaa neuvostoa kohtaan. Hänet todettiin syylliseksi, mutta sodan aikaisten palvelustensa ansiosta hänelle annettiin mahdollisuus hyvittää tekonsa viettämällä määrittämätön aika suunnattoman heikkona ihmisolentona planeetta Maassa.


title: Sifoni (biologia)

text: Sifoni eli "suppilo" on nilviäisillä esiintyvä anatominen rakenne. Sifoneita on niin joillakin vedessä elävillä kotiloilla, simpukoilla kuin pääjalkaisilla.


title: Sifoni (biologia)

text: Sifonit ovat nilviäisen vaippaan kuuluvia putkimaisia rakenteita, joiden läpi virtaa vesi. Virtausta käytetään eri lajeilla ravinnon hankkimiseen, hengitykseen, hylkyaineiden poistoon, lisääntymiseen ja erityisesti mustekaloilla liikkeen synnyttämiseen reaktiovoimalla. Simpukoilla on yleensä erikseen sisään- ja ulosvirtausputket (hengitys- ja hylkyputket), muilla nilviäisillä vain yksi putki.


title: Valkeakosken Tietotien lukio

text: Valkeakosken Tietotien lukio on Valkeakosken nykyinen lukio. Ennen keskustassa sijainnut lukio toimi nimellä "Valkeakosken lukio", mutta nimeen lisättiin Tietotie uuden sijainnin takia. Lukio sijaisee Hämeen ammattikorkeakoulun vieressä ja on osa "Valkeakoski Campusta". Lukion rehtorina toimii Jaana Leppä.


title: Valkeakosken Tietotien lukio

text: Uusi lukiorakennus otettiin käyttöön lukuvuodelle 2009–2010. Sen tilat on suunnitellut arkkitehtitoimisto Aarne von Boehm ja kaikki luokat ovat nimetty latinankielisillä nimillä. Oppilaita koulussa on noin 400, lukuvuodesta riippuen.


title: Valkeakosken Tietotien lukio

text: Myös Päivölän opiston matematiikkalinjan n. 20 vuosittaista opiskelijaa suorittavat lukio-opintonsa Tietotien lukion kirjoilla. Oppitunnit järjestetään kuitenkin heillä Päivölän tiloissa Tarttilassa.


title: Example.com

text: example.com, example.net ja example.org () ovat IANA:n RFC 2606:ssa dokumentoinnin kirjoittamiseen ja esimerkkeihin varaamia verkkotunnuksia, eikä niitä voi rekisteröidä.


title: Example.com

text:
Domainin sisältö muuttui tammikuun lopussa 2011, jolloin siitä tuli redirect IANA:n palvelimelle, jossa selitetään domain-nimien merkitys.
Tätä ennen nimellä vastasi ICANN:in hallinnoima palvelin, jossa oli yksinkertaisen viestin välittävä WWW-palvelin.


title: Women in Revolt

text: Women in Revolt on vuoden 1971 satiirielokuva, jonka tuotti Andy Warhol ja ohjasi Paul Morrissey.


title: Women in Revolt

text: Elokuvassa esiintyvät Jackie Curtis, Candy Darling ja Holly Woodlawn, kolme transsukupuolista supertähteä, ja lisäksi elokuvassa nähdään Jane Forth ja Penny Arcade. Elokuvan musiikin teki John Cale.


title: Henkensä kaupalla

text: Henkensä kaupalla ("White Line Fever") on vuoden 1975 Jonathan Kaplanin ohjaama elokuva, joka kertoo rekkakuskeista. Jan-Michael Vincent esittää sankaria, joka palaa Vietnamista ja ottaa vastuun isänsä rekkabisneksestä Tucsonissa Arizonassa. Hän saa pian selville, että rahtaajat ovat pahoja ja haluavat hänen salakuljettavan laittomia savukkeita ja pelikoneita. Kun hän kieltäytyy, rahtaajat täyttävät hänen rekkansa lannalla.


title: Henkensä kaupalla

text: Elokuva esittelee amerikkalaisen rekkakuskin vaikeuksia ja näyttää kuskit suurta bisnestä ja politiikkaa vastaan taistelevina sotureina. Elokuvaa kuvattiin Arizonassa Tucsonissa ja sen lähialueilla.


title: Henkensä kaupalla

text: Rekka, jota elokuvassa käytetään, on sinivalkoinen Ford, jota kutsutaan ”blue muleksi”. Nimi on myös maalattu rekkaan.


title: Henkensä kaupalla

text: "Video-oppaassa" vuodelta 1994 Markku Salmi antoi elokuvan suomeksi tekstitetylle VHS-versiolle kolme tähteä viidestä, mikä vastaa sanallista arviota ”hyvä”.


title: Levil

text: Levil, on Saarijärveltä kotoisin oleva rap-artisti. Hän aloitti rap-musiikin parissa vuonna 2006 taiteilijanimellä Strenkku Poeka. Pienen tauon jälkeen hän palasi musiikin pariin keväällä 2007 nimellä Levil.


title: Levil

text: Hänen ensimmäinen studioalbuminsa "Tuntematon mies" julkaistiin Hawaii Recordsin kautta joulukuussa 2008. Toinen studioalbumi "Peeaa" julkaistiin omakustanteena syyskuussa 2009.


title: Verenpunainen preeria

text: Verenpunainen preeria ("The White Buffalo" tai "Hunt to Kill", televisioesityksessä "Valkoinen puhveli"* , videolevityksessä "Valkoinen buffalo") on vuoden 1977 lännenelokuva, jonka pääosia näyttelevät Charles Bronson, Jack Warden ja Will Sampson. J. Lee Thompsonin ohjaama elokuva kertoo kahdesta miehestä, joiden yhteiseksi kohtaloksi muodostuu valtavan tappajabiisonin jahti.


title: Verenpunainen preeria

text: Wild Bill Hickok näkee painajaisia jättimäisestä valkoisesta biisonista. Toistuvat unet saavat hänet niin ahdinkoon, että hän matkustaa länteen löytääkseen ja tappaakseen tuon pedon, jotta painajaiset loppuisivat. Myös toinen henkilö haluaa biisonin hengiltä; Oglalan sotapäällikkö Hullu Hevonen, jonka pieni lapsi sai surmansa biisonin kylvettyä tuhoa leirissä. Hullun Hevosen on tapettava biisoni ja käärittävä lapsen ruumis sen taljaan, jotta tämä saa rauhan tuonpuoleisessa. Intiaanipäällikkö muuttaa Hullun Hevosen nimen Madoksi tämän vuodatettua kyyneleitä. Samaan aikaan Hickok saapuu Cheyennen kylään, jossa hänen matkaansa tulee mutkia, sillä moni taho haluaa tappaa entisen pyssymiehen. Hickok raivaa tiensä tyhjäksi roistoista ja jatkaa matkaansa vanhan ystävänsä Charlie Zanen kanssa kohti vuoristoa. Siellä he näkevät Hullun Hevosen taistelemassa yksin toista heimoa vastaan. Hickok auttaa häntä, ja solmii näin ystävyyden epäilevän intiaanin kanssa.


title: Verenpunainen preeria

text: Hickok ja Charlie pääsevat biisonin jäljille, ja seuraavat sitä kallioluolaan mutta se pääsee ulos toisesta suuaukosta. Miehet tukkivat luolansuut ja jäävät sinne yöksi. Seuraavana aamuna biisoni tappaa toisen hevosen. Samalla eräs Hickokia seurannut vihollinen yrittää tappaa hänet mutta Hullu Hevonen saapuu paikalle ja pelastaa tämän. Hickok kutsuu Hullun Hevosen luolaan syömään ja yöpymään. Tällöin Hickokille selviää, että myös Hullu Hevonen on biisonin perässä. Hän sanoo että biisoni kuuluu yksin hänelle, kun taas Hickok on sitä mieltä että biisoni kuuluu sille, joka sen tappaa.


title: Verenpunainen preeria

text: Seuraavana aamuna Hullu Hevonen on lähtenyt Hickokin ja Charlien herättyä. He lähtevät biisonin perään ja saapuvat yöllä samaan paikkaan, jonka Hickok näki unessaan. Biisoni hyökkää, eikä Hickok pysty ampumaan sitä kylmän ilman jäädytettyä aseen liipaisimen. Hullu Hevonen hyppää biisonin selkään ja lyö useita iskuja nuolella Hickokin ampuessa sitä toisella pyssyllä. Otus kuolee ja Hickok toteaa heidän molempien tappaneen sen yhdessä. Charlie suuttuu Hickokille, koska tämä ei anna hänen viedä sitä kaupunkiin, jossa saisi siitä 2000 dollarin palkkion. Hullu Hevonen sanoo, että Hickok menetti ystävän mutta sai samalla uuden.


title: Verenpunainen preeria

text: "Video-oppaassa" vuodelta 1994 Ilkka Jauhiainen sanoo synkän ja symboleilla ladatun elokuvan viehättävän omituisuudellaan. Hän antaa sille kaksi tähteä viidestä, mikä vastaa sanallista arviota ”keskinkertainen”. "VideoHound’s Golden Movie Retriever" sanoo elokuvaa kömpelöksi mutta kiehtovaksi ja antaa kaksi tähteä neljästä.


title: Klassikot (lehti)

text: Klassikot on suomalainen harrasteautoiluun keskittynyt aikakauslehti. Lehdessä julkaistaan mm. esittelyjä 1950-1980-lukujen autoista ja moottoripyöristä, tapahtumareportaaseja sekä tee se itse -artikkeleita. Sloganin "Jokaisella autolla on tarina" mukaisesti lehdessä esiteltävien automallien ei tarvitse olla harvinaisia näyttelyvoittajia, vaan monet niistä ovat olleet aikansa kansanautoja ja hinnaltaan suuren yleisön saavutettavissa.


title: Tuntematon mies

text: Tuntematon mies on rap-artisti Levilin ensimmäinen studioalbumi. Sen julkaisi Hawaii Records 17. joulukuuta 2008.


title: Steele Justice

text: Steele Justice on vuoden 1987 elokuva, jonka ohjasi ja käsikirjoitti Robert Boris.


title: Steele Justice

text: "When the police needed someone to stop the Vietnamese Mafia, there was only one choice..." (""Kun poliisi tarvitsi jonkun pysäyttämään Vietnamin mafian, oli vain yksi vaihtoehto..."")


title: Steele Justice

text: "You don't recruit John Steele. You unleash him." (""Sinä et palkkaa John Steeleä. Sinä vapautat hänet."")